Agenda astrologică a sfârşitului de mileniu. Extras. 

Gheorghiţă Coşer 

ECLIPSA TOTALĂ DE SOARE DIN 11 AUGUST 1999 

Eclipsele au fost de-a lungul timpului fenomenele 
astronomice cele mai misterioase, oamenii acordându-le 
semnificaţii diverse. 

Apariţia unei comete sau producerea unei eclipse 
erau atribuite unor forţe supranaturale care determinau 
apariţia acestora prin voinţa lor proprie. Unii, mai 
sensibili, îşi transpuneau darul lor poetic în explicarea 
acestor fenomene, dându-le un sens filosofic şi spiritual, de 
cele mai multe ori adevărat. Este cazul chinezilor, care au 
denumit drumul aparent al Soarelui pe bolta cerească „Da 
Huan Bao” care în traducere liberă ar însemna „Marea 
cale galbenă”. De la ei se păstrează şi cea mai veche 
înregistrare a unei eclipse, observată cu 4134 ani în urmă 
(aprox. 2136 î.Hr.). 

Cea mai veche şi cea mai răspândită explicaţie 
asupra acestui fenomen este aceea că un animal fioros 
foarte mare înghite Soarele. Acest concept s-a păstrat mult 
timp la slavi, turci, popoare africane şi asiatice. 

Este demn de consemnat o situaţie reală petrecută în 
secolul nostru, când un european încerca să convingă cu 
argumente ştiinţifice un stareţ dintr-o mănăstire budistă 
asupra celor ce se petrec într-o eclipsă de Soare. Tibetanul 
răspunse: „Asta se întâmplă pentru voi, europenii, dar noi 
ştim prea bine că un câine negru al cerului muşcă din 
Soare”. Explicaţia privită ca simbol (prin prisma unor 
concepte filosofice) are partea ei de adevăr. 

Aceste animale fioroase care înghiţeau Soarele erau 
dragoni în China, şerpi în Indonezia, jaguari sau lupi în 
America, vârcolaci în România. 

Eschimoşii credeau că în timpul unei eclipse Soarele 
pur şi simplu şi-a părăsit locul său din cer pentru a rezolva 
unele probleme pe Pământ. 

Alungarea acestor monştri se făcea prin baterea cu 
putere a tobelor. 

Cea mai frumoasă şi mai impresionantă explicaţie 


asupra acestor fenomene a fost dată de locuitorii unor 
insule din Pacificul de Sud pentru care eclipsele 
reprezentau sărutul Soarelui cu Luna. 

Eclipsele au creat de-a lungul istoriei mare faimă 
unor conducători sau unor situaţii de fapt. Este cazul lui 
Mahomed a cărui naştere a coincis cu o eclipsă totală de 
Soare iar suprafaţa atinsă de conul de umbră reproducea 
arealul de mai târziu al religiei musulmane. 

Eclipsa a fost asociată şi cu conceptul de Sfârşitul 
Lumii. Aşa s-a întâmplat în jurul anului 1.000 care indica, 
după proaste profeţii, Sfârşitul Omenirii. În lipsa oricărei 
schimbări, Sfârşitul Lumii a fost reprogramat pentru anul 
1033 când s-a produs o eclipă de Soare, pe data de 23 
iunie. Un cronicar de atunci consemna: „Astrul de lumină 
(Soarele) căpătase lumina şofranului; privindu-se unii pe 
alţii, oamenii se vedeau galbeni ca morţii, uimirea şi 
spaima cuprinse sufletele tuturor şi fiecare credea că 
trăieşte ceasul cel din urmă”. Această situaţie nu a durat 
prea mult, iar oamenii — şi-au reluat viaţa agitată şi plină 
de griji ca şi cum nimic nu s-ar fi întâmplat. Explicaţia 
celor care anunţaseră Sfârşitul a fost foarte clară: iertarea 
divină. 

Naivitatea şi prostia unor oameni atingeau uneori 
valori impresionante. Teama şi fobia lor faţă de nişte 
închipuiri acceptate fără nici cea mai mică dorinţă de 
verificare creau fenomene foarte ciudate. Este cazul (şi din 
nefericire nu singurul) eclipsei totale de Soare din 1415 la 
care Riccioli consemna că „păsările au căzut din zbor şi au 
murit de spaimă” şi, am completa noi, au murit datorită 
spaimei colective create de oameni. 

În 1560 martori oculari spuneau că animalele de 
tracţiune s-au speriat şi au căzut la pământ. În 1706 la 
Montpellier liliecii zburau ca în timpul înserării, găinile şi 
porumbeii se agitau iar păsările au încetat să mai cânte. 
Exemplele de acest fel din nefericire sunt numeroase. 

Timpul a încercat să rezolve această problemă. Acum 
ştim cu toţii că eclipsele sunt fenomene naturale create 
datorită mişcării de rotaţie a Lunii în jurul Pământului şi a 


Pământului în jurul Soarelui. Din nefericire numărul celor 
din trecut care ştiau acest adevăr era destul de mic. 

lată ce spunea Mahomed în legătură cu eclipsele: 
„Soarele şi Luna sunt date de Dumnezeu şi tocmai de 
aceea ele nu se eclipsează pentru moartea sau naşterea 
oamenilor”. 

Trecând peste aceste caracteristici de ordin istoric şi 
ţinând cont că Lunii îi datorăm acest fenomen, un fapt 
rămâne impresionant: poziţia ei. Doamna Magda 
Stavinschi, cercetător de frunte în domeniul astronomiei 
româneşti, afirmă: „Cu un diametru de 400 de ori mai mic 
decât al Soarelui, Luna este însă tot de atâtea ori mai 
aproape de noi. Din această cauză Soarele şi Luna au cam 
aceleaşi diametre unghiulare pe cer - de aproape 1/2 - 
ceea ce este, desigur, doar o fericită coincidenţă. Dacă 
Luna ar fi ceva mai mică sau ceva mai departe de noi, unul 
dintre cele mai spectaculoase evenimente astrale - eclipsa 
de Soare - ar fi fost imposibil”. 

Nu putem fi atât de siguri dacă este o coincidenţă 
plasarea acestui fascinant corp ceresc în acel loc însă un 
fapt este cert - existenţa eclipselor, şi încă într-un număr 
foarte mare. 

Dar ce este o eclipsă? 

Prin eclipsă se înţelege că un astru fără lumină, 
intrând în conul de umbră al planetei este lipsit de lumina 
Soarelui. Dar situaţia nu este chiar atât de simplă, de 
aceea sunt necesare unele explicaţii. 

Intervalul de timp în care Luna revine la aceeaşi fază 
se numeşte lună sinodică. Această perioadă de timp este 
de 29, 5305881 (29 d 12 h 44 m 39 s). In felul acesta, 
odată la 29, 5305881 zile va fi Lună Nouă (conjuncţie 
Lună-Soare). 

Pentru ca o eclipsă de Soare să se producă este 
necesar ca Luna să fie în conjuncţie cu Soarele. 

Dar de ce nu se produce la fiecare Lună Nouă câte o 
eclipsă? 

Observațiile şi cercetările amănunțite au arătat că în 
momentul eclipsei Luna se află în unul din nodurile orbitei 


sale sau foarte aproape de acesta (Nodurile Lunare sunt 
două puncte complementare date de intersecţia orbitei 
Lunii cu orbita Soarelui, dată de mersul aparent al 
acestuia prin zodiac). 

Intervalul de timp între două treceri succesive peste 
unul din noduri (Nodul Lunar de nord şi Nodul Lunar de 
sud) se numeşte perioadă draconitkă şi are valoarea de 27, 
21231780 zile (27 d 13 h 18 m 33 s). Atunci când se 
suprapun aceste trei elemente (Luna, Soarele, Nodurile 
Lunare), apare o eclipsă. 

Când Soarele se află în conjuncţie cu Luna (Lună 
Nouă) şi cu un nod Lunar (sau aproape de acesta) se 
produce o eclipsă de Soare. Luna fiind între Soare şi 
Pământ, îl va face pe acesta să intre în conul său de 
umbră. 

Când Soarele se află în opoziţie cu Luna (Lună Plină) 
şi cu un Nod Lunar sau aproape de acesta se produce o 
eclipsă de Lună. Pământul fiind între Soare şi Lună, o 
determină pe aceasta din urmă să intre în conul său de 
umbră. 

Numărul maxim de eclipse într-un an este de 7 (4-5 
de Soare şi 2 - 3 de Lună) şi minim 2 (ambele de Soare). 

Dar cum pot fi prevăzute eclipsele? 

Aceeaşi întrebare şi-au pus-o şi anticii şi în timp au 
reuşit să găsească o rezolvare. 

Tales din Milet a găsit cel dintâi explicaţia eclipselor 
şi tot el a anunţat eclipsa de Soare care a avut loc în anul 
585 î.Hr., eclipsă de altfel celebră pentru că a pus capăt 
luptei dintre greci şi perşi (armatele înspăimântate au 
părăsit câmpul de luptă). 

Cu timpul, Pitagora, Aristarch din Samos şi Ptolemeu 
au dezvoltat prin eforturile lor modul de cunoaştere a 
mişcării aştrilor pe bolta cerească, ca să nu mai vorbim de 
Copernic sau de Giordano Bruno şi Galileo Galilei care au 
plătit scump adevărurile afirmate. 

Caldeenii se pare că au fost primii care au observat 
că eclipsele se desfăşoară ciclic. Ei au stabilit această 
perioadă ca fiind de 18, 5 ani, ciclu pe care l-au numit 


Saros (în sumeriană saros = univers). 

Cercetările ulterioare au dovedit veridicitatea 
acestor observații, stabilindu-se cu exactitate că un saros 
are o perioadă de 18 ani, 11 zile şi 8 ore. Astfel, eclipsa 
totală de Soare din 11 august 1999 se va repeta în 2017 pe 
22 august dar diferența de 8 ore face ca Pământul să se 
rotească cu aproximativ 120° spre est. Aceasta indică 
faptul că eclipsa de Soare va fi vizibilă undeva pe 
continentul American. 

Dar la prevenirea unei eclipse se ia în calcul şi faptul 
că orbita Lunii are față de eliptică o înclinație de 5, 08°, că 
efectuează o rotație în jurul propriului plan în 8 ani şi 310 
zile în sens direct şi multe alte elemente de corecție a 
căror însumare face ca după trei saros (când Pământul 
realizează o rotație completă prin însumarea celor 8 ore de 
rotaţie în jurul axei în plus faţă de eclipsa anterioară) 
umbra eclipsei să nu mai atingă acelaşi teritoriu cu eclipsa 
desfăşurată cu 54 de ani şi 34 de zile în urmă. Din această 
cauză următoarea eclipsă totală de Soare vizibilă din ţara 
noastră va fi în 2236 şi nu în 2053! 

Dar ce este un ciclu saros? 

Este evident faptul că Soarele şi Luna nu sunt 
punctiforme, eclipsele putând avea loc dacă unghiul dintre 
Lună (aflată în conjunctie cu Soarele) şi Nodurile Lunare 
este mai mic de 18, 5*. Şi cum Soarele se deplasează zilnic 
cu aproximativ 1°, el se va găsi în fereastra eclipsei timp 
de 37 de zile (18, 5 zile înainte şi după momentul maxim al 
producerii sale). 

Luna realizează un ciclu complet în 29, 5305881 zile; 
cu alte cuvinte, într-o singură fereastră există posibilitatea 
ca Soarele să fie eclipsat de două ori, conul de umbră 
atingând deci zone diferite pe glob. Dar Nodurile Lunare 
se deplasează uşor spre vest iar rotația Lunii în jurul 
Pământului se realizează de la vest spre est (deci perioada 
draconitică este mai mică decât cea sinodică - 27, 
21231780). In felul acesta, Soarelui îi trebuie 346 zile 
(anul draconitic) pentru a se reîntoarce la acelaşi Nod 
Lunar. 


Prin urmare, perioada după care se poate repeta o 
eclipsă (spun astronomii) va trebui să fie o perioadă care 
să cuprindă cele două perioade (draconitică şi sinodică) de 
un număr întreg de ori. Calculele au arătat că: 

242M = 6285, 35670 

223S - 6585, 32115 

unde: 

M = perioadă draconitică 

S = perioadă sinodică 

Dacă se realizează împărţirea la 365, 25 (365 h bun 9 
s) se obţine valoarea de 18 ani, 11 zile şi 8 ore, care 
reprezintă perioada Saros. 

Un ciclul Saros este o perioadă de timp (determinată 
de specialişti prin calcule laborioase) care cuprinde două 
eclipse (de Lună sau de Soare) cu caracteristici 
asemănătoare. Fiecare Saros convine 71 eclipse dintre 
care 43 de Soare şi 28 de Lună. 

O serie Saros reprezintă un set de eclipse separat 
printr-un Saros. O serie Saros durează 1244 - 1514 ani şi 
cuprinde de regulă 70 - 85 eclipse, în „Anuarul astronomic 
1996”, doamna Magda Stavinschi descrie o serie Saros în 
felul următor. „Intr-o serie umbra Lunii interceptează mai 
întâi Pământul lângă pol, migrează spre ecuator şi ajunge 
în cele din urmă în vecinătatea celuilalt pol, vinde are loc 
ultimul eveniment al ciclului”. 

Intr-un ciclu Saros eclipsele au loc atunci când Nodul 
ascendent al Lunii şi distanţa maximă a axei umbrei lunare 
faţă de centrul Pământului, exprimată în unităţi 
ecuatoriale terestre (numită gama), cresc cu fiecare 
membru al seriei. Intr-o astfel de situaţie se iau în calcul 
numai eclipsele de acelaşi tip (cum sunt cele inelare, de 
exemplu). 

Prin urmare, deducem că eclipsele de Lună sunt de 
două tipuri: 

parţiale, când discul lunar este eclipsat parţial de 
umbra 

Pământului; 

totală, când Luna intră în întregime sub conul de 


umbră al 

Pământului. 

Eclipsele de Soare sunt de trei tipuri: 

parţiale, când discul Lunii acoperă parţial discul 
Soarelui; 

totale, când discul Lunii acoperă în întregime discul 
Soarelui; 

Inelare, când discul Lunii acoperă în întregime 
regiunea centrală a discului Solar; 

In primele secunde ale unei eclipse inelare se 
observă în jurul discului întunecat, care eclipsează, un 
cerc de o strălucire deosebită numit „inel de diamant” al 
eclipsei. În câteva secunde acesta se disipa în mii de 
mărgeluţe ca urmare a trecerii luminii neeclipsate prin 
văile lunare. 

Cele mai numeroase sunt eclipsele de Soare. Cele 
mai urmărite sunt cele de Lună, fiind vizibile de pe 
jumătatea globului unde Luna este deasupra orizontului în 
momentul eclipsei. Cele mai spectaculoase dar şi cele mai 
rare sunt eclipsele inelare. 

Vizibilă din mai multe ţări din Europa, eclipsa totală 
de Soare din 11 august 1999 va avea maximul intensității 
în România. 

Acoperirea Soarelui va fi în proporţie de 103%, 
durata maximă a fazei de totalitate 2 m 27 s iar ora 
maximului 11: 04 UT (14: 04 ora Bucureştiului). Două 
observatoare astronomice (din Bucureşti şi Timişoara) sunt 
plasate pe linia de centralitate. Munţii Parâng şi Retezat 
vor oferi condiţii optime de urmărire a acestui fenomen, la 
fel ca şi litoralul Mării Negre. Este un punct de interes 
extraordinar deoarece următoarea eclipsă totală de Soare 
vizibilă din România va fi peste aproximativ 13 Saros, 
adică în anul 2236. 

Dar interesul extraordinar cu care această eclipsă 
este urmărită nu este numai unul fizic ci şi unul spiritual şi 
chiar astrologie după cum vom vedea în continuare. 

Interpretarea astrologică a acestei eclipse este intim 
legată de interpretarea temei natale a României (24 


ianuarie/uarie-5 februarie 1859). Nu pentru că acestea ar 
fi cât de cât asemănătoare ci pe de o parte datorită 
faptului că tema eclipsei reproduce (ţinând cont şi de 
caracteristicile neastrologice) o stare de fapt, în care 
România devine la acest sfârşit de mileniu un punct central 
al acestei planete iar pe de altă parte datorită continuității 
într-un mod sintetic al mesajului spiritual al acestui popor, 
regăsit din plin în tema sa natală. 

Trecând dincolo de acestea, eclipsa totală de Soare 
din acest an (11 august 1999) este pentru lumea 
spiritualităţii un fapt unic, consemnat şi de alte documente 
spirituale iar pentru oamenii de ştiinţă doar o eclipsă de 
Soare şi cam atât. 

Aflate la graniţa dintre ştiinţă şi spiritualitate, 
eclipsele fascinează lumea, scoțând în evidenţă trăsături 
ale ambelor domenii. Nu se poate nega acţiunea lor 
spirituală având în vedere influenţa colosală a celor doi 
aştri care le formează (Soarele şi Luna). 

Influenţa Soarelui asupra vieţii a fost sesizată încă 
din cele mai vechi timpuri. Astfel, miturile solare sunt 
printre cele mai vechi forme de mitologii, fiind (nu 
întâmplător) asociate cu mitologiile lunare. 

Putem aminti în felul acesta pe: Ra (zeitate solară 
egipteană), care mai târziu devine Osiris, divinitate de 
prim rang în panteonul egiptean, pe Shamash şi Shapash 
(zei solari din Mesopotamia), Mithra (zeul razelor solare în 
Iran), Helios (la greci), Apolo (la romani), Surya (la 
hinduşi), Amaterasu (la japonezi) şi lista ar putea continua. 

Acest cult solar (regăsit foarte pregnant şi la vechii 
daci, continuat apoi - în proporţii mai mici în perioada 
creştinismului primitiv şi chiar în zilele noastre) are un 
substrat real. 

În astrologie, Soarele reprezintă principiul creator, 
simbolul masculin prin excelenţă, forţa supremă care 
crează, menţine şi distruge în acelaşi timp. El este sursa 
de energie yang, masculină şi este completat de Lună care 
reprezintă forța feminină ce modelează creatia, 
asigurându-i acesteia gingăşia, fineţea şi dinamismul în 


acţiune. 

Însăşi viaţa pe această planetă este susţinută de 
îngemănarea celor două caracteristici. Revărsarea acestor 
două tipuri de energii (care exprimă echilibrul şi armonia 
universală) are o continuitate iar întreruperea lor 
determină apariţia unor perturbații de natură fizică, 
psihică şi spirituală. 

Din punct de vedere esoteric, eclipsele de Soare 
determină trezirea cu putere a tuturor forţelor 
subconştiente, a tuturor trăirilor adunate de-a lungul 
vieților trecute prin faptul că personificarea luminii 
conştiente (Soarele) este eclipsată de personificarea 
luminii subconştiente (Luna) şi pentru câteva zeci de 
minute forţele lunare primează în faţa forţelor solare. 

Un fenomen similar (însă de altă natură şi proporţie) 
apare în faza de Lună Plină când Luna (pentru pământeni) 
pare a fi egala Soarelui, acţiunea ei asupra trezirii 
pornirilor subconştiente fiind pe larg studiată. 

Eclipsele de Lună permit vindecări miraculoase prin 
amplificarea în interiorul propriei fiinţei a focului 
purificator solar. Acestea sunt foarte clar explicate de 
hinduşi, pentru care Soarele îl desemnifică pe Shiva 
(principiul masculin) iar Luna o desemnifică pe = Shakti 
(principiul feminin). Astfel, ei spun că Shiva fără Shakti 
este Shava (cadavru), adică o forţă prezentă dar inactivă 
iar Shakti fără Shiva este Sakta (energie necontrolată), 
adică o energie activă, abundentă dar fără posibilitatea 
autocontrolului. Şi cum din punct de vedere cronologic 
suntem plasați într-o epocă în care energia feminină este 
din abundență, oricât de multă energie masculină ar fi 
niciodată nu se poate spune că e prea multă (necesitatea 
polarizării energiei feminine fiind stringentă). 

În momentul maximei influenţe a eclipsei (14: 04), 
când discul solar este în totalitate acoperit de discul lunar, 
ascendentul momentului va fi plasat în al treilea decan al 
zodiei Scorpion. Luna fiind guvernatoarea acestui sector 
(decan), influenţa ei va fi mult amplificată. Mijlocul Cerului 
va fi plasat în al doilea decan al zodiei Fecioară, guvernat 


de Saturn, (acesta realizând o cuadratură cu Luna al cărui 
moment de maxim va fi cu aproximativ 4 ore înainte de 
eclipsă). Astfel, în acele momente trei planete vor fi în 
domiciliu (Soarele, Marte, Lranus) una în trigonocraţie 
(Saturn), trei în cădere (Venus, Neptun, Mercur), trei 
peregrin (Luna, Pluton, Jupiter). Dintre acestea, opt vor fi 
în semne fixe (Mercur, Soarele, Luna, Marte, Neptun, 
Uranus, Jupiter, Saturn) şi două în semne mobile (Venus, 
Pluton). Elementul pământ va fi reprezentat de trei planete 
(Venus, Jupiter, Saturn), apa de o singură planetă (Marte), 
focul de patru planete (Mercur, Soarele, Luna, Pluton) şi 
aerul de două planete (Neptun, Uranus). În acest moment 
se va forma o surprinzătoare cruce cosmică în semne fixe 
între Soare şi Lună (aflate în conjuncţie) din zodia Leu, 
Uranus din zodia Vărsător, Marte din zodia Scorpion şi 
Saturn din zodia Taur. Această cruce cosmică este dificilă 
deoarece trezeşte ce e mai urât din om pentru ca în timp 
(datorită ascendentului plasat în zodia Scorpion) toate 
acestea, scoase la iveală din infernul acestei planete, să fie 
în mod miraculos transformate. 

Această cruce cosmică va cauza mari tensiuni 
interioare, frică, angoasă şi nesiguranţă, producând în 
timp mari conflicte de idei. Puterea mentală deosebită dată 
de poziţionarea celor trei planete individuale din zodia Leu 
(Soare, Lună, Mercur) va crea un şoc la nivelul 
subconştientului colectiv, având ca scop distrugerea 
imaginaţiei degradante, haotice despre lume şi viaţă 
(opoziţia  Mercur-Neptun) şi orientarea ei printr-o 
transformare radicală către adevărata cunoaştere (Trigon 
Mercur-Pluton; Pluton în zodia Săgetător). Atingerea 
acestui scop este dificilă, deoarece rezolvarea vine prin 
intermediul planetei Pluton aflată pe axa interceptată 
Gemeni-Săgetător. Această planetă va fi practic punctul cel 
mai important al acestei teme, ea fiind de altfel şi 
guvernatorul ascendentului şi patronul analog al acestor 
conjuncturi astrale (eclipsele totale de Soare). 

Sentimentele supuse unui exil total (Venus retrograd 
în zodia Fecioară (cădere), aflată în fază de separație a 


conjuncţiei cu Venus natal din tema României) vor căuta o 
ieşire pragmatică din impas (trigon Venus-Jupiter ambele 
aflate în semne de pământ) prin exteriorizarea iubirii 
nobile, arzătoare, expansive în şarje repetate. Ratând o 
conjuncţie cu guvernatorul casei în care se află (Soarele) 
Venus primeşte o nouă lovitură - cuadratură cu Pluton, şi 
cum ambele planete au mers retrograd (Venus fiind şi în 
cădere) frustrarea afectivă va fi foarte evidentă iar 
nemulţumirea şi critica exagerată îndreptată către ceilalţi 
va indica în mod precis ce trăsături vor trebui purificate 
din subconştientul colectiv. Comunicarea afectivă va avea 
mult de suferit. Această lipsă de comunicare va fi motivată 
de nevoia de intimitate, de discreţie. Cuplurile fragile se 
vor despărţi şi va fi dificilă refacerea lor precum şi 
formarea altora. Va fi mult speculată nevoia de 
senzualitate şi exprimare afectivă. 

Acest nou ciclu (care va dura până în 2236, la 
următoarea eclipsă totală de Soare vizibilă în România) 
favorizează vindecările spirituale, păşirea către o nouă 
treaptă de evoluţie şi cunoaştere. 

Puternic orientat către creaţie, mentalul (sau 
intelectul) va exterioriza ceea ce a acumulat până acum 
(Mercur în zodia Leu, pe cuspidă). El va fi susţinut în 
activitatea sa de Lună (guvernatoarea casei VIII) iar 
planeta care va media această fuziune va fi Soarele, ceea 
ce înseamnă că personalitatea de bază, voinţa şi 
luciditatea cu care se conştientizează realitatea interioară 
şi exterioară va realiza un liant spontan între un emoţional 
plin de resurse, ideatic capabil de orice sacrificiu (Luna) şi 
un intelect înzestrat cu o surprinzătoare capacitate de 
creare (Mercur), având de altfel şi forţa impresionantă a 
liberului arbitru utilizat corect şi benefic (trigonul cu 
Pluton). 

Din 10 planete, 7 se exprimă la nivel superior şi 3 la 
nivel inferior, ceea ce înseamnă că această eclipsă 
prevesteşte începutul unei perioade benefice de 
transformare, de reuşită, de izbândă în lupta omului 
împotriva inferiorităţii condiţiei sale; şi odată cu o 


multitudine de probleme să ne aşteptăm că va apărea din 
subconştientul colectiv o forță misterioasă care, 
direcţionată de astre, va aranja lucrurile în ordinea lor 
firească. Planetele care se vor manifesta la nivel superior 
în această conjunctură sunt: Soarele, Luna, Mercur, Marte, 
Saturn, Neptun şi Pluton. Cele care se vor manifesta la 
nivel inferior sunt: Venus, jupiter şi Uranus. 

Această eclipsă va trezi din subconştientul colectiv 
forţa colosală a acestui popor pe care mulţi mistici creştini 
au numit-o: „Misiunea spirituală a poporului român”. 
Aceasta se explică prin poziţionarea întregii eclipse în casa 
a XI-a (aflată în analogie cu zodia Vărsător) a temei anului 
1999 (România este după naşterea sa din 1859 Vărsător - 
ASC. Rac) cu Soarele şi Luna în zodia Leu şi Gaia (Terra) în 
zodia Vărsător, cu Nodul de nord în zodia Leu în conjuncţie 
cu Soarele şi Luna şi Nodul de sud în zodia Vărsător în 
conjuncţie cu Gaia. De asemenea, acestora li se alătură 
Uranus şi Neptun intrate nu de mult în zodia Vărsător. 
Pluton participă ca planetă protectoare (prin trigoanele pe 
care le realizează cu planete importante ale acestei 
configurații) din zodia „patroană” a evoluţiei spirituale 
nobile şi a conducătorului spiritual - zodia Săgetător. 
Această planetă realizează odată cu tranzitul prin această 
zodie, în acest an, un trigon cu Saturn retrograd din tema 
natală a României. Această conjunctură exprimă într-un 
mod specific modalitatea prin care acest popor poate 
scăpa de apăsătoarea suferinţă. Acest aspect va intra în 
separație începând cu sfârşitul lunii septembrie. 
Adevăratele schimbări abia acum vor începe. 

Revenind la eclipsă, amintim că pentru ca o astfel de 
forţă (sufletul naţional) să se trezească din starea ei 
latentă este necesar ca o eclipsă totală de Soare care să 
aibă vizibilitatea totală în acel loc să fie plasată în zodiac în 
zodia opusă zodiei natale al acelui loc ca în cazul de faţă: 
eclipsă totală de Soare în zodia Leu, cu Gaia (Terra) în 
zodia natală a României. Această axă a personalităţii (axa 
Soare-Gaia) se suprapune peste axa devenirii (Nodurile 
Lunare) şi peste axa Leu-Vărsător care este axa 


afectivității, a iubirii dăruite şi a iubirii primite (Leu - 
iubirea dăruită şi Vărsător - iubirea primită). Să nu uităm 
că din punct de vedere esoteric zodia Leu mai reprezintă şi 
lupta pentru un ideal. Cu toţii ştim, dar mai ales oamenii 
de la ţară, unde tradiţia nu a fost prea mult atinsă de 
„freamătul” civilizaţiei că dorinţa cea de pe urmă a 
românului este „să fie bine”. Această dorinţă mult 
măcinată şi încercată de vreme este încă vie şi ea 
reprezintă maturitatea unui popor care doreşte, prin forţa 
divină ce nu l-a părăsit niciodată, ca omul să nu mai lupte 
împotriva omului pentru a-şi dovedi puterea ci el să 
trăiască fericirea unei atmosfere paşnice, luminoase, 
prietenoase prin care toţi oamenii să fie felurite chipuri ale 
BINELUI. În felul acesta, binele nu numai că va fi peste tot 
dar va dăinui în veacuri şi va stăpâni puterea oamenilor 
asemenea timpului. De vrem sau de nu vrem, acestea 
oricum se vor desfăşura începând chiar cu acest eveniment 
care este eclipsa totală de Soare din 11 august 1999. 

Crucea cosmică în semne fixe la care participă şi 
Soarele şi Luna vine să completeze gama acestor 
caracteristici, indicând că această eclipsă determină 
evenimente ce se vor desfăşura pe o perioadă mare de 
timp. Se ştie, de altfel, că din punct de vedere karmic o 
evoluţie şi o transformare sigură debutează cu o cruce 
cosmică. 

lată deci în linii mari ce reprezintă această eclipsă de 
Soare, a cărei influenţă se va resimţi pe toate planurile: 
fizic, psihic, spiritual. 

În finalul acestei prezentări doresc să citez un 
clarvăzător român (care s-a recomandat ca fiind Armand) 
de a cărui capacitate paranormală se ştie doar într-un cerc 
restrâns de prieteni şi care mi-a făcut o dezvăluire 
impresionantă: 

„M-aţi întrebat ce se întâmplă în timpul unei eclipse 
de Soare, dar mai întâi să vă spun cum văd eu acest Soare. 
Prima imagine care-mi apare în câmpul meu vizual este 
aceea a unei mingi de foc ce aruncă în jur o lumină albă. 
Această lumină albă ajunge pe Pământ (şi pe celelalte 


planete) şi imediat după impact raza se cutremură, lăsând 
să iasă din interiorul ei toată gama de culori ROGVAIV. 
Această lumină porneşte de undeva din interiorul mingii de 
foc, dintr-o sferă albă a cărei imagine începe de la 
jumătatea distanţei dintre marginea Soarelui şi centrul 
său. Acolo, în centru, văd o lumină căreia nu-i pot da o 
formă. În momentul în care o văd mă simt cuprins deo 
emoție copleşitoare. Acolo este un miez de viaţă în care 
trăiesc câteva fiinţe de lumină. 

Fiecare planetă are o fiinţă de lumină în Soare care o 
supraveghează. Acel miez de viaţă reprezintă viaţa 
întregului sistem solar pentru că de acesta planetele sunt 
legate cu un fir de lumină albă strălucitoare, de Soare. 

Dispunerea fiinţelor este sferică, apărând în mijlocul 
acestui miez o sferă mică a cărei lumină mă orbeşte. 

În momentul în care apare o eclipsă, fiinţa de lumină 
care supraveghează planeta noastră se ridică, adică iese 
mai mult în evidenţă în comparaţie cu celelalte, cu mâinile 
amândouă ridicate, stânga în faţă în dreptul pieptului cu 
două degete unite iar dreapta cu palma larg deschisă 
ridicată lateral tot la nivelul pieptului. 

În felul acesta apare o lumină albă, strălucitoare, 
care porneşte din acel miez al Soarelui şi care se pierde în 
mijlocul Lunii. Abia acum apare efectul eclipsei iar Luna o 
văd strălucind într-un alt plan decât planul luminii albe 
strălucitoare care a ieşit din Soare. Această strălucire 
cuprinde şi planeta noastră de parcă Pământul şi Luna ar fi 
unul şi acelaşi corp mişcând foarte uşor aurele celor două 
corpuri unite acum mai mult ca altă dată cu un brâu de 
lumină. 

După puţin timp, în care lumina ieşită din Lună se 
concentrează asupra umbrei lăsată de aceasta pe Pământ, 
apare o spirală şi aud un vâjâit ca o muzică aflată undeva 
departe şi dacă stau bine şi mă gândesc, acest sunet 
complex reprezintă un transfer de informaţie din memoria 
universului în acel loc, în acel spaţiu. Această informaţie se 
distribuie în toate zonele care au aceeaşi vibraţie cu zona 
unde a apărut spirala energetică. Asta văd eu că se 


întâmplă în timpul unei eclipse de Soare”. 

Asupra veridicităţii celor relatate aici vă las pe 
dumneavoastră să judecaţi. Eu personal consider această 
relatare, unică în felul ei, foarte adevărată şi confirmată 
(doar în foarte mică măsură) de observaţiile realizate de 
astronomi în timpul acestor eclipse (vezi „Anuarul 
astronomic 1997*, capitolul „Eclipsa totală de Soare din 11 
august 1999” la pagina 316, ultimele două paragrafe). 

EROTISMUL - AUTOCUNOAŞTERE ŞI EVOLUȚIE 

De-a lungul istoriei, sexualitatea şi erosul au fost 
adesea considerate atât surse ale decadenţei cât şi ale 
fericirii şi spiritualizării. 

Departe de a fi ceea ce majoritatea dintre noi cred, 
erosul şi sexualitatea au fost, sunt şi vor rămâne mult timp 
un mare mister al creaţiei. 

Odată pătruns, acest mister îl transmigrează pe om 
într-un tărâm mirific rezervat adesea zeităților. 

Un mare mistic al occidentului, Gurdjieff, spunea: 
„Amanţii ce se iubesc conştient devin zei”. Erosul devine în 
felul acesta expresia cea mai înaltă a sexualităţii. 

Anticii acordau o mare importanţă  erosului, 
divinizându-l. La greci el personifică dorinţa ieşită din 
haos, evidenţiindu-se mai târziu ca Eros, zeu al dragostei 
carnale. 

Platon îl considera pe acesta o fiinţă intermediară 
între zeu şi om, având puteri neobişnuite asupra dragostei. 
Mai târziu el este multiplicat şi devine o divinitate plurală, 
aproape impersonală. 

În Roma antică el era Amor, fiul lui Venus cea 
imuabilă, apărută din spuma mării. 

La hinduşi el apare sub chipul lui Kama, zeu de o 
frumuseţe orbitoare ce personifică dragostea, dorinţa şi 
desfătarea. 

Înfăţişând un aspect al sublimului Shiva (supremul 
masculin), Kama reprezintă pornirile de dragoste ale 
acestuia (Shiva) faţă de  preafrumoasa Parvati 
(personificarea supremei energii feminine). 

Anticii, din dorinţa lor de perfecţionare şi evoluţie, îi 


imitau adeseori pe aceştia ridicându-i cu timpul la rang de 
valori arhetipale. 

Astfel, iubirea şi erosul deveneau caracteristici nobile 
care evidenţiau eleganţă şi rafinament. 

Între acestea, femeia şi bărbatul deţineau roluri 
egale. Ambii reprezentau, prin transfigurare, valori 
primordiale ale vieţii a căror împreunare era considerată 
diferit de la un popor la altul, fie prosperă, beatifică, fie 
extatică şi spiritualizantă. 

EA era când Venus, frumuseţe orbitoare, plină de 
graţie şi farmec, al cărei rafinament pătrundea întreaga 
viaţă a lumii, ocrotind cu gingăşie vegetaţia şi fertilitatea 
la fel de mult cât inspira prin însăşi făptura sa arta şi 
poezia, când Diana cea curajoasă, ocrotitoarea animalelor, 
al cărei corp este parcă şi acum conturat cu discreţie de 
un roi de albine. 

EL era când Apolo, „zeul Soare”, înzestrat cu o 
frumuseţe orbitoare, veşnic tânăr profetic şi tămăduitor, a 
cărui liră răsună parcă şi acum în armonia muzicii sferelor, 
când Marte cel viteaz şi neînfricat, când Zeus, stăpân al 
fulgerului şi al întregului tărâm al zeilor. 

Dar dincolo de aceste simboluri deosebite exista o 
barieră ce-i împiedica pe aceştia să fie asemenea zeilor ce 
şi-i luaseră ca model, aceea de a-şi limita trăirea doar la 
nivel de ideaţie, abstractizând-o intens, şi ridicând-o pe 
aceasta la rang de valoare arhetipală. 

Rigiditatea acestui concept a făcut ca frumuseţea şi 
înălţimea morală a anticilor să creeze şi văi adânci, 
sumbre, în care decadenţa a atins valori înfiorătoare nu 
neapărat prin gravitatea faptelor, cât prin amploarea lor. 

Dar adevărata decadenţă nu s-a arătat atunci ci 
(surprinzător!) odată cu apariţia creştinismului, omenirea 
intrând (pentru o anumită perioadă de timp) în penumbră. 

Mulţi cred că această decadenţă morală (care a 
culminat cu înfiorătoarea inchiziţie) a fost necesară, 
realizându-se în felul acesta o purificare forţată ce a 
permis evoluţia umanităţii către noi valori şi criterii de 
cunoaştere. De altfel este lesne de înţeles de ce 


frumuseţea, graţia şi eleganța erau considerate tentaţii 
date de cel rău. 

Dar dincolo de aceste caracteristici (despre care s-ar 
putea spune că sunt necesare într-o anumită fază de 
afirmare şi evoluţie) creştinismul a adus în această lume o 
nouă idee despre iubirea faţă de Dumnezeu privit ca 
principiu unic, inseparabil şi a cărei esenţă nu este nici 
imaginată, nici abstractă ci reală, palpabilă, evidenţiată 
prin fiinţa divină a lui lisus Hristos. 

Simpla iubire umană a fost în mod clar sanctificată şi 
îmbogăţită cu lumini noi. Marcelle Tinayre în „Istoria 
iubirii” spune: „Ea (iubirea) devine nucleul mistic al 
inimilor unite printr-un act sacru...” 

Modul de manifestare al oamenilor din acea vreme 
(şi nu numai de atunci) este tipic pentru epoca marii 
decăderi spirituale numită de orientali Kali Yuga. 

Ei nu aveau puterea de a se ridica la nivelul acestei 
sacralităţi şi, pentru a da un rost spiritual vieţii lor, imitau 
rigid şi meschin trăsăturile cu adevărat înalte spiritual. 

În felul acesta, femeia şi bărbatul decad aparent 
diferit, cauza fiind aceeaşi: inhibiţia şi frustrarea ridicată 
la rang de lege. 

Nefericirea femeii în această ipostază ia proporţii 
foarte mari, însă înălţată în acest fel (prin suferinţă şi 
misticism) ea datorează creştinismului o realizare pe care 
nici Junona, nici Venus, în mod singular, nu i-ar fi dat-o 
(acestea din urmă contribuind doar la consolidarea 
situaţiei prezente). 

Trecerea timpului a adus cu sine rezolvarea unor 
probleme dar şi apariţia altora. Lumea este, după cum 
fiecare vede, într-o continuă schimbare. Cine ar putea 
spune încotro se îndreaptă? O situaţie rămâne însă foarte 
clară, aceea a problemelor sexuale cu care se confruntă o 
mare parte din populaţia acestei planete, a căror realitate 
porneşte de la micile certuri între iubiţi şi ajunge până la 
oribilele perversiuni sexuale care parcă întunecă şi mai 
mult dorinţa omului de evoluţie. 

Rezolvarea tuturor acestor conflicte începe cu 


transformarea propriei fiinţe şi integrarea sa în armonia 
universală. Dar fără dorinţa puternică de transformare, 
perseverenţă şi afecţiune nu se poate face nimic. 

Rudolf Steiner, în „Treptele iniţierii” aminteşte: 
„Curajul şi încrederea în sine sunt două lumini ce nu 
trebuie lăsate să se stingă...” iar Swami Muktananda vine 
parcă să dea contur spuselor lui Rudolf Steiner: „Omul se 
formează prin acţiunile pe care le săvârşeşte” asemenea 
proverbului oriental „Acţiunea face pe om”. 

Cu puţin curaj şi îndrăzneală ne putem aventura în 
perceperea şi apoi cunoaşterea lumii înconjurătoare. Vom 
descoperi cât de puternic sunt prinşi oamenii în acţiunile 
lor, nemaiavând timp să se gândească dacă ceea ce fac 
este sau nu bine. În felul acesta ei se depărtează de sine şi 
de semeni, construind structuri sociale şi/sau psihologice 
rigide prin care (probabil) îşi caută justificarea propriei 
neputinţe. 

Fiind mai tot timpul preocupat, omul din zilele 
noastre caută să se impună, să se afirme, dorindu-şi să 
trăiască o realitate pe care nu o vede niciodată în prezent 
ci doar în viitor. 

Nu se iubeşte, nu se iartă, nu se înţelege dar se 
exploatează pe sine, lăsându-se în voia unor instincte pe 
care (din nefericire) nu şi le poate controla, creându-i în 
timp o anume idee despre sine care, pe cât este de 
proastă, pe atât de dăunătoare. 

Această părere despre sine se poate reflecta în timp 
asupra celorlalţi pe baza legilor de funcţionare a 
mentalului, acţionând ca o idee de sine stătătoare 
deoarece nimeni nu va sesiza că subtil îi este indusă o 
anumită părere, ci o va lua ca pe una personală. 

Este bine să se ştie că o părere despre sine adusă cât 
mai aproape de realitate (în care se priveşte în mod egal 
calităţile şi defectele) stimulează către amplificarea 
frumuseţii interioare pe care, cu timpul, fiecare va învăţa 
să o exteriorizeze. 

Filosofia orientală afirmă că omul nu este separat de 
Dumnezeu şi de aceea el reflectă Frumuseţea Universală 


doar dacă voinţa lui este orientată către EL (Supremul). 

Trezirea frumuseţii interioare porneşte întâi din 
înţelegerea propriei fiinţe şi acceptarea cu dragoste a 
tuturor calităţilor observabile şi neobservabile încă. 

Nimic neobişnuit în aceasta, doar că integrarea în 
armonia universală este pentru foarte mulţi dintre noi o 
noţiune foarte abstractă. 

Ce înseamnă să fii integrat în armonia universală? 

Înseamnă în primul rând să nu lupţi împotriva ta, 
înseamnă să nu distrugi ceea ce este deja clădit cu trudă şi 
sacrificiu în scopul binelui (o clădire, o idee, un concept, o 
cale etc), înseamnă să ştii să aperi ceea ce este bun şi să 
lupţi cu curaj împotriva a ceea ce este rău, înseamnă să 
iubeşti, să ai puterea de a te sacrifica pentru propriul 
ideal, înseamnă să fii tu însuţi iubindu-ţi aproapele ca pe 
tine însuţi, înseamnă să fii OM. 

Acestor concepte li se alătură erosul frumos 
structurat, pur şi elevat care magnetizează, prin însuşi 
atributele sale, cele mai înalte aspecte ale creaţiei. 

Refularea acestuia cauzează grave dezechilibre 
fizice, psihice şi spirituale. Acestea se explică prin faptul 
că inhibiţia şi frustrarea sunt stări de rezonanţă inferioară 
prin care spirite demoniace (aflate în plan subtil) se 
hrănesc cu energia oamenilor aflaţi în aceste stări 
(posedând uneori brutal persoanele în cauză). Astfel, 
energia nu se mai sublimează iar acumularea ei în mod 
excesiv duce la iritare, nervozitate, isterie. 

Eliminarea acestor inhibiţii şi frustrări penibile 
atrage după sine obţinerea unor efecte remarcabile în plan 
fizic, psihic şi spiritual, îmbogăţind fiinţa cu frumuseţe, 
magnetism, inteligenţă, curaj, spiritualitate şi, uneori, 
deparazitarea de aceste entităţi permite obţinerea unor 
surprinzătoare capacităţi paranormale. 

Trezirea erosului permite sublimarea sexualităţii, 
ceea ce atrage după sine eliminarea stărilor de iritare şi 
nervozitate. În felul acesta lumina divină se reflectă 
spontan atât prin corp cât şi prin suflet, iradiind o aură 
specială de încântare, fericire, forţă şi fascinaţie. 


Şi toate acestea se pot obţine de orice om care se 
vrea normal din toate punctele de vedere, care se vrea cu 
adevărat liber. 

Este oare chiar atât de greu? 

Răspunsul este categoric: NU! 

Cum se realizează aceasta? 

Prin introspecţie şi autoanaliză. Şi pentru ca 
autoanaliza şi introspecţia să dea roadele scontate, ele au 
la bază conceptul că frumuseţea este o stare de fapt, că ea 
există în noi şi în afara noastră. Singurul efort este acela 
de a-i observa realitatea, de a o vedea exact aşa cum este. 

Din această cauză este bine: 

să nu gândeşti că urâţenia ţi-a cuprins corpul şi 
sufletul pentru că în felul acesta îţi întuneci posibilităţile 
de transformare; 

să nu gândeşti că eşti un om rău pentru că 
întunericul îţi va cuprinde gândul; 

să nu uiţi niciodată că poţi face orice răspunzând în 
totalitate de acţiunile proprii. 

Aproape roate lucrările cu caracter erotic abundă în 
metode şi tehnici de utilizare a acestuia însă toate 
consideră că oamenii au o bază în cunoaşterea acestuia. 

Oare avem noi deja consolidată această bază? 

Iată un procedeu care nu se vrea a fi o metodă strictă 
dar de la care este bine să se pornească, fiecare având 
dreptul să-l schimbe (scoțând sau adăugând ceva în 
completarea lui). 

Încercaţi să vă priviţi în oglindă. Căutaţi în chipul 
reflectat nu o figură banală pe care de multe ori o 
respingeţi, ci un prieten drag. 

Priviţi linia feţei, conturul, forma nasului şi a buzelor, 
strălucirea ochilor. Descoperiţi ceva nou? Zâmbiţi şi 
imaginea vă va zâmbi în egală măsură. Fiţi încrezători şi 
imaginaţi-vă că o strângeţi de mână. „ţi mulţumesc pentru 
prietenia ta”, să spuneţi. Simţiţi sinceritatea în spusele 
dumneavoastră? Dacă răspunsul este afirmativ este un 
lucru bun, înseamnă că deja sunteţi un prieten drag pentru 
dumneavoastră înşivă. 


Puteţi continua experimentul admirând întreg trupul 
într-o oglindă mare, îmbrăcat (a) cu ceva sumar. Sunteţi 
sfio (a) s (a)? 

Zâmbiţi uşor continuând să urmăriţi cu atenţie liniile 
trupului reflectat în oglindă, realizând mişcări lente, 
ample. 

Puteţi atinge cu mâna imaginea din oglindă. Ce 
simţiţi? Ce impresie vă lasă aceasta impresie? Depărtaţi-vă 
uşor de oglindă şi la fel de lent scoateţi-vă hainele. Aveţi 
puterea să faceţi aceasta când există cineva (cel din 
oglindă) care vă priveşte? Ce simţiţi? Căutaţi bucuria 
acţiunii în sufletul dumneavoastră. Interiorizaţi-vă, această 
graţie venită din suflet se va reflecta în exterior. 

Acum priviţi-vă corpul în ansamblu. Cum este primul 
gând pe care l-aţi avut? Dacă este un gând rău alungaţi-l. 
Priviţi ca şi cum aţi privi o altă persoană mişcându-se, 
exprimând prin aceasta senzualitate şi discreţie. 

Vă puteţi atinge ca apoi să treceţi la explorarea 
tuturor zonelor corpului. Lăsaţi-vă simţurile să se 
desfăşoare. Mirosul corpului propriu vă place, gustul său 
de asemeni. îl priviţi şi vă încântă, simţiţi în atingerea 
palmei freamătul unei vieţi interioare. Ascultaţi-vă cu 
atenţie corpul şi încercaţi să-i înţelegeţi limbajul. Vorbiţi-i 
prin şoapte, prin gând, prin inimă. 

Priviţi-vă atent (a), discret (a) şi imaginaţi-vă că doriţi 
să seduceţi pe cineva aflat undeva în faţa dumneavoastră. 
Simţiţi o iubire deosebită pornind din piept şi topindu-se 
undeva în jur. Imaginaţi-vă cum iubirea universului vă 
cuprinde fiecare parte a fiinţei. Simţiţi un freamăt şi o 
bucurie deosebită. 

Eclipsaţi-vă anumite părţi ale corpului în timp ce 
arătaţi altele prin zâmbet, pipăit, mişcări ample şi discrete. 

Urmăriţi să treziţi acelei persoane toate cele cinci 
simţuri în mod gradat şi succesiv. Nu uitaţi starea 
interioară. Nu respiraţi haotic şi fiţi fascinat (a) de ceea ce 
faceţi. 

Nu blocaţi impulsurile. Lăsaţi-vă în voia intuiţiei, ea 
vă va ajuta să exprimaţi cât mai bine ceea ce simţiţi. 


Puteţi explora apoi zonele intime, descoperindu-vă cu 
uimire, bucurie şi fascinaţie în acelaşi timp propriile trăiri 
erotice. 

Când aţi încheiat bucuraţi-vă de această vouă 
experienţă, bucuraţi-vă că învăţaţi de la dumneavoastră 
înşivă cum să vă prezentaţi, cum să exprimaţi frumuseţea 
prin senzualitate. 

Priviţi-vă în oglindă. Sunteţi altfel, mai încântat (a), 
mai plin (a) de viaţă. Un fluid cald ca un fior vă traversează 
corpul. Simţiţi că aţi putea face asta oricând şi oriunde, 
dar nu o veţi face oricând şi oriunde pentru că aţi învăţat 
de la dumneavoastră înşivă că discreţia amplifică şi mai 
mult farmecul personal. 

Ţinuta elegantă, surâsul cald şi privirea afectuoasă 
alăturată unui mers liniştit, care să exprime încredere în 
sine şi seriozitate sunt doar câteva din trăsăturile unei 
persoane distinse, rafinate, capabilă să fie pe cât de 
frumoasă şi încântătoare pe atât de senzuală. 

Dar fără doar şi poate marele secret al seducţiei este 
dat de iubirea, bucuria, discreţia şi graţia deosebită a 
prezentării de sine. 

Realizarea acestui procedeu măcar o dată pe 
săptămână. Vă veţi minuna de transformările ce vor 
apărea. 

Amintiţi-vă în aceste momente că sunteţi un zeu (0 
zeiţă), că toate minunile şi frumuseţile universului sclipesc 
liber în propria fiinţă. 

Un proverb oriental spune: „Tot ceea ce există aici (în 
mine) există pretutindeni, ce nu există aici (în mine) nu 
există nicăieri”. 

În interiorul fiecărei fiinţei Supremul Masculin şi 
Supremul Feminin se îmbrăţişează creând. Se poate 
aminti, în acest sens, despre cele. trei iniţiatoare sexuale 
ale împăratului Galben care reprezintă o altă transpunere 
al trioului feminin hindus: ICCHA Shakti - KRIYA Shakti - 
NANA Shakti (voință - acţiune - cunoaştere), 
personificate sub forma a trei tinere fete: 

Fata cea Sinceră (Sunu) numită şi Regina Râului Alb 


(ICCHA Shakti); 

Fata cea Neagră (Hsuan-nu) numită şi Piersica 
Nemuririi 

(KRIYA Shakti); 

Fata cea Aleasă (Isai-nu) numită şi Zeița 
Nenumăratelor 

Culori (JNANA Shakti). 

Aceste trei mari aspecte ale creaţiei asigură iniţierea 
împăratului Galben (personaj simbolic ce exprimă 
Adevărul). 

Energiile acestor trei mari zeități se pot trezi în 
interiorul fiecăruia fără să se facă deosebirea între bărbat 
şi femeie amplificând după dorinţă feminitatea sau 
masculinitatea adoratorilor. 

Un alt exemplu demn de prezentat aici este cel al lui 
Buddha când a primit viziunea de la Mama Pământ sub 
forma celor cinci femei de o rară frumuseţe reprezentând 
personificări ale elementelor creaţiei (pământ - Mamaki, 
apă - Lochana, foc - Pândara, aer - Tara, eter - Ishvara). 
Legenda spune că Buddha a depăşit un moment de criză al 
evoluţiei sale nu numai prin apariţia acestora ci după ce le- 
a iubit pe toate cinci deodată. 

Simbolul rafinării erosului prin interiorizare este 
(alături de multe alte simboluri) prezentat aici într-un mod 
foarte clar. 

Nu există o împlinire a evoluţiei fără trezirea şi 
elevarea erosului. 

El nu este în niciun caz separat de iubire ci o exprimă 
într-un mod foarte amplu, particularizând o anumită 
tendinţă de exprimare a creaţiei. 

Există un mare paradox al societăţii noastre care 
consideră iubirea şi erosul două noţiuni de cele mai multe 
ori opuse, a căror fuziune se realizează doar într-un sector 
particular. 

Situaţia nu este chiar aşa, deoarece iubirea fără eros 
este o noţiune rigidă, fadă, care evocă mai mult conceptul 
de a fi iubit sau de a iubi şi în niciun caz pe amândouă 
deodată. Erosul fără iubire devine sexualitate degradantă 


ce înrădăcinează fiinţa umană în instinct şi animalitate. 

Astfel spus, iubirea şi erosul reprezintă dreapta şi 
stânga unei inimi de a cărei activitate depinde însăşi viaţa. 
Ele sunt strâns legate una de cealaltă acţionând nu separat 
ci într-o tainică şi fascinantă simbioză. Această iubire se 
reflectă către celălalt în aceeaşi măsură în care se reflectă 
asupra propriei persoane. 

„lubeşte-ţi aproapele ca pe tine însuţi” spunea lisus 
iar Swami Vivekananda aminteşte în Bakti Yoga: „... dacă 
cineva continuă să iubească o persoană după ce mai întâi a 
iubit o altă persoană, atunci el poate să iubească în felul 
acesta nenumărate persoane”. 

Astfel înţelegem cât de important este să te iubeşti 
pe tine însuţi pentru ca raportându-te la acest model, să-ţi 
poţi într-adevăr iubi aproapele. 

În asemenea situaţii frumuseţea devine o calitate pe 
care o exteriorizezi, nu un ideal îndepărtat iar inteligenţa o 
făclie puternică ce-ţi luminează calea. 

A fi un om frumos fizic, psihic, spiritual este o mare 
calitate pe care anticii ştiau să o aprecieze, ceea ce nu se 
poate spune despre oamenii din zilele noastre o căror 
etaloane ale graţiei îţi trezesc dacă nu un zâmbet spontan 
atunci în mod clar compasiune. 

Astăzi să fii tu însuţi înseamnă să-ţi exteriorizezi cu 
egoism şi agresivitate un comportament lasciv, fad, lipsit 
de consistenţă; să iubeşti înseamnă să-ţi sufoci persoana 
iubită cu reguli sincopate, rigide care ar jena probabil şi o 
statuie; să fii un om frumos înseamnă să fii cât mai 
extravagant să şochezi în loc să trezeşti admiraţie, 
schimonosind şi degradând corpul într-un mod exagerat ca 
să nu mai vorbim de suflet; să-l iubeşti pe Dumnezeu, 
astăzi, înseamnă să te ascunzi mai tot timpul în spatele 
unor texte sau fenomene spirituale deosebite pe care nu 
trebuie nici să le înţelegi şi nici să le cauţi esenţa ci doar 
să profiţi de pe urma lor, şi lista acestor comportamente 
degradante ar putea continua. 

Unde este locul tău ca om? 

Gândeşte-te numai că evoluţia ta este direct 


proporţională cu efortul făcut timp de mai multe vieţi. 

Fii tu însuţi şi nu căuta explicaţii acolo unde nu le vei 
găsi. 

Contribuţia ta la evoluţie se va face prin bine, 
frumuseţe, graţie şi nu participând la autodistrugerea de 
sine motivând un sacrificiu care practic nu există. 

Un proverb românesc foarte înţelept spune: „Apa 
trece, pietrele rămân”. 

A venit timpul să te ocupi de tine, pentru că doar 
ceea ce vei face pentru tine, pentru spiritul tău va dăinui în 
veacuri şi te va ajuta în evoluţia ta spirituală (din această 
viaţă sau din cele viitoare), definitivându-te în cele din 
urmă ca OM. 

În astrologie erotismul este legat de Venus şi Lună 
(aspectul feminin) şi de Marte şi Soare (aspectul 
masculin).  Combinaţiile acestor planete favorizează 
apariţia unor calităţi deosebite, ca de exemplu: aspectul 
benefic (sextil - 60°, trigon - 120°) realizat între Lună şi 
Venus amplifică sensibilitatea rafinamentul, frumuseţea şi 
graţia în exprimare, feminitatea etc, pe când aspectul 
nefast (cuadratura - 90°, opoziţia - 180°) realizat între 
Lună şi Venus poate cauza certurile, bârfa, lipsa de 
concentrare şi nu în ultimul rând respingerea sensibilităţii 
şi a modului ei de prezentare. 

În mod asemănător se întâmplă şi cu celelalte 
planete (Soare şi Marte) a căror aspecte benefice amplifică 
forţa, curajul, demnitatea, noblețea etc, spre deosebire de 
aspectele nefaste care pot cauza accese de violenţă, 
răutate, frică, angoasă, complexe de inferioritate sau 
grandomanie. 

Combinaţiile prezentate mai sus sunt valabile atât în 
cazul unei tenie feminine cât şi în cazul unei teme 
masculine. 

Ar fi absurd să se susţină ideea că bărbaţii se 
exprimă numai prin Soare şi Marte iar femeile numai prin 
Lună şi Venus. Aspectele celor patru planete definesc într- 
un horoscop feminitatea şi masculinitatea în ansamblu al 
propriului eros. 


Este lesne de înţeles de ce lucrurile stau în felul 
acesta. Deoarece tendinţa de evoluţie ale oricărei structuri 
este realizată prin armonie şi echilibru, o mare regulă a 
teoriei Yin-Yang (feminin-masculin) a creaţiei aminteşte că 
nu există nimic în totalitate Yang şi nimic în totalitate Yin. 

Astfel, un bărbat  prezentabil înzestrat cu 
masculinitate devine o persoană rigidă, impulsivă, aflată 
tot timpul în contradicţie dacă Luna şi Venus din tema lui 
natală nu sunt benefic aspectate. Situaţia se poate aplica şi 
viceversa. Dacă în tema unui bărbat numai Luna şi Venus 
sunt aspectate atunci acest bărbat va avea în mod clar 
trăsături feminine, va fi foarte sensibil dar incapabil să 
aibă impact asupra celorlalţi prin masculinitate dacă 
acesta (aspectul benefic Lună-Venus) nu este susţinut de 
celelalte două planete (Soare şi Marte) aflate în sextil sau 
trigon. 

Într-un mod asemănător poate fi situaţia femeilor, a 
căror feminitate poate fi mult amplificată dacă Soarele şi 
Marte susţin cu un aspect benefic un sextil sau un trigon 
existent deja între Lună şi Venus în tema natală. 

Atunci când se pune problema unei compatibilităţi, 
planetele acţionează diferitf aţă de cazurile prezentate mai 
sus. 

O prietenie deosebită care nu are implicaţii erotice 
este dată de Soare şi Lună (luând în analiza comparativă 
Soare-Lună, Soare-Soare, Lună-Lună, cele două Luni şi cei 
doi Sori din temele studiate). 

Atunci când se pune problema unei relaţii erotice 
situaţia devine puţin mai complexă. Avem aici mai multe 
etape dintre care două sunt cele mai importante: 

Relaţia Lună-Marte 

Relaţia Venus-Marte în primul caz Luna şi Marte 
determină un început frenetic al unei relaţii printr-o 
atracţie irezistibilă a unuia faţă de celălalt sau o 
respingere parţială sau totală, după caz. 

Florin Onitza, considerat ca fiind unul dintre cei mai 
mari astrologi români spune: „Nu vârsta ci Luna şi Marte 
creează atracţia sau repulsia între bărbat şi femeie”. 


Atunci când relaţia depăşeşte faza de început, ea nu 
mai poate fi susţinută de grăbita Lună ci de Venus, care 
preia astfel conducerea. Aspectul dintre Venus (din tema 
feminină) şi Marte (din tema masculină) privit la modul 
standard determină consolidarea şi trăinicia unei relaţii. 

Situaţia este valabilă nu numai la interpretarea celor 
patru planete (care caracterizează în principal 
compatibilitățile) din tema natală, ci şi atunci când acestea 
se află în tranzit prin horoscopul personal. 

Este important să se cunoască acestea nu numai 
pentru a şti cu exactitate cum să acţionezi pentru a fi 
fericit (a) într-o relaţie, ci şi pentru a trezi (prin aspectele 
benefice ale acestor planete) în propria fiinţă frumuseţea, 
eleganța, curajul şi graţia. Explorarea propriului corp 
ţinând cont de acestea se face în raport cu zoHia natală şi 
cu planetele Venus, Marte şi Lună. Mai exact, organele 
guvernate de zodiile în care se află cele patru planete (în 
principal Soarele) sunt considerate zone erogene. 

Astrologia indiană dă o importanţă deosebită acestor 
aspecte, afirmând faptul că fiecare nativ are o planetă 
care-l susţine din punct de vedere erotic (şi prin care se 
exprimă) în funcţie de decanul zodiei în care s-a născut. 

Astfel, cei născuţi în primul decan se vor exprima 
prin guvernatorul tradiţional al zodiei natale. Cei născuţi 
în al doilea decan se vor exprima prin guvernatorul 
tradiţional al zodiei care are acelaşi element (pământ, apă, 
foc, aer) cu zodia natală şi care se află poziţionat în zodiac 
după zodia natală. 

Cei născuţi în al treilea decan se vor exprima prin 
guvernatorul tradiţional al zodiei care are acelaşi element 
(pământ, apă, foc, aer) cu zodia natală şi care se află 
poziționată în zodiac înaintea zodiei natale. 

Exemplu 

Pentru zodia Fecioară avem: Primul decan - Mercur 
Al doilea decan - Saturn Al treilea decan - Venus 

Guvernatorii tradiţionali ai zodiilor sunt: Berbec - 
Marte, Taur - Venus, Gemeni - Mercur, Rac - Luna, Leu - 
Soare, Fecioară - Mercur, Balanţă - Venus, Scorpion - 


Pluton, Săgetător - Jupiter, Capricorn - Saturn, Vărsător - 
Uranus, Peşti - Neptun. 

Dar autocunoaşterea prin eros nu se opreşte aici. Ea 
are ca scop final obţinerea unei stări de o măreție cu totul 
specială, numită starea de orgasm spiritual. 

Pentru obţinerea acesteia, fiecare fiinţă umană 
încarnată pe această planetă parcurge mai multe etape ce- 
l pregăteşte pentru integrarea în Divinitate. 

Starea de orgasm nu este o stare sexuală, deşi de 
multe ori de aici se porneşte. Ea este o stare de 
expansiune plenară, de savoare a unei fericiri pe care nu o 
poţi defini şi de la care pleacă însăşi Conştiinţa Supremă 
(în fuziunea cu propria energie) în momentul creării. 
Astfel, omul este cum un celebru fotomodel a intuit: „O 
picătură de orgasm în oceanul infinit al cosmosului”. 

Din această cauză orgasmul reprezintă expresia cea 
mai înaltă a erosului. 

Această stare sublimă poate apărea într-o rugăciune 
deosebită (ca efect al fuziunii cu Divina fiinţă a lui lisus, de 
exemplu) într-o meditaţie, realizând o acţiune sacră sau 
pur şi simplu admirând frumuseţea unui peisaj şi 
transpunându-te printr-o percepere unitară (olfactivă, 
gustativă, vizuală, tactilă, empatică şi acustică) în 
imaginea contemplată. 

Astfel, această controversată stare de orgasm va 
deveni o realitate palpabilă, putând fi evocată oricând şi 
oriunde, ajutându-i în felul acesta pe foarte mulţi semeni 
să înţeleagă ce înseamnă să ai curajul să fii fericit gustând 
din minunile pe care Dumnezeu le-a lăsat în creaţie pentru 
a ne face viaţa frumoasă. _ 

Un proverb oriental spune: „Inţeleptul este fericit şi- 
n infern, pe când prostul suferă şi-n paradis”. 

lată realitatea la care cu toţii ajungem mai devreme 
sau mai târziu, dând crezare încă odată spuselor lui 
Protagoras: „Omul este măsura tuturor lucrurilor”. Cine 
uită acest adevăr, în timp va fi obligat (de conjuncturile pe 
care singur şi le creează) să şi-l amintească. 

În continuare sunt expuse etapele ce vor fi parcurse 


în obţinerea orgasmului, etape care descriu în ansamblu 
un zbor cosmic. 

Călătoria începe cu Pluton, care prin forţa sa trezeşte 
această energie, dând primul impuls. 

Nepttm preia ştafeta, trecând acel impuls prin 
imaginaţie, fantezie, inspiraţie. 

Uranus derulează următoarea etapă în care se 
conturează necesitatea magnetizării unui partener. Apare 
însă un câmp subtil care atrage după sine persoana a cărei 
vibraţie este pe aceeaşi lungime de undă cu persoana în 
cauză. 

Saturn lansează etapa decisivă a unei relaţii (dacă cei 
doi rămân sau nu împreună, dacă ţin sau nu cont de 
barierele ce apar). 

Depăşirea etapei lui Saturn favorizează şi 
expansiunea frenetică a unuia faţă de celălalt, care este 
entuziasmul specific lui Jupiter. 

Cu Marte asistăm la împlinirea dorinţei. Cei doi se 
apropie unul de celălalt şi începe actul sexual. 

Etapa lui Venus este intim legată de etapa lui Marte, 
ea guvernând practic fuziunea fizică în ansamblu, armonia 
corpurilor şi în final obţinerea orgasmului. Venus deţine 
secretul atingerii electrizante a corpurilor care conduce în 
mod spontan la orgasm. 

Următoarele trei etape se realizează doar în cuplurile 
unde există o armonie fizică, psihică şi spirituală 
deosebită. 

Etapa Mercur permite obţinerea orgasmului mental 
prin care ambii parteneri se află într-o fuziune telepatică 
plenară putând atinge treptat stări de iluminare spirituală. 

Luna trezeşte sanctuarul interior. Fiecare se 
regăseşte în întregime în celălalt, scufundat într-o linişte şi 
o bucurie cu totul specială. 

Soarele guvernează orgasmul spiritual în care 
percepţia duală (de feminin şi masculin) apare sub forma 
androginului cosmic, ca apoi aceasta să fie transcensă în 
Supremul Absolut, nediferenţiat şi lipsit de orice substanţă 
manifestată (Parama-Shiva sau Dumnezeu Tatăl). 


Aceste trei etape permit trezirea energiei Kundalini 
Shakti aflată latentă în osul sacru, a cărei ascensiune 
determină obţinerea unor stări spirituale de excepţie 
culminând cu sublima stare de eliberare (mântuire, 
nirvâna). 

Şi astfel, cunoscând toate aceste etape vom şti 
asupra cărei planete să insistăm pentru a rezolva diferitele 
probleme care apar şi care ţin de acest domeniu. 

De regulă, cele mai mari probleme (cu care se 
confruntă o mare parte din populaţia acestei planete) sunt 
date de Uranus, Saturn, Marte şi Venus. 

Când etapa Uranus nu a fost parcursă, persoana în 
cauză nu-şi poate găsi un partener, situaţia fiind de natură 
karmică (având puternice rădăcini în subconştientul 
colectiv - Uranus). Fuziunea cu sfera de influenţă a acestei 
planete ar rezolva în timp scurt această problemă. 

Când etapa lui Saturn nu a fost depăşită, persoana în 
cauză fie a fost în trecut (vieţi anterioare), fie este în 
această viaţă ataşată de structuri sociale rigide, afectând 
astfel fericirea celorlalți. Se recomandă amplificarea 
discernământului. Fuziunea cu sfera de influenţă a 
planetei Saturn ar rezolva aceste probleme. 

Când etapa Marte nu a fost depăşită, persoana 
respectivă are dificultăţi în a aborda o relaţie sexuală, din 
teamă sau prejudecată  putându-şi rezolva această 
problemă prin fuziuni repetate cu sfera de influenţă a 
planetei Marte. 

Când etapa Venus nu a fost depăşită, persoana în 
cauză nu poate obţine starea de orgasm deşi realizează 
contacte sexuale. Se recomandă amplificarea iubirii 
dezinteresate, a rafinamentului precum şi fuziunea cu 
sfera de influenţă a planetei Venus. 

După cum fiecare a observat, aceste etape sunt 
parcurse în ordinea expusă doar în cazul unei relaţii de 
cuplu. 

În cazul în care se doreşte obţinerea stării de orgasm 
într-o meditaţie (de exemplu) se va urmări atât o 
deschidere amplă faţă de aspectul invocat cât şi realizarea 


unei perceptii unitare (cu toată fiinţa) a acelui aspect. 

Dar incapacitatea obţinerii orgasmului poate avea şi 
alte cauze decât cele prezentate mai sus. Este vorba 
despre karma sexuală. Acest tip de karmă apare atunci 
când există o conjuncţie, o cuadratură, o inconjuncţie sau 
o opoziţie între Saturn şi Venus (pentru femei) şi Saturn şi 
Marte (pentru bărbaţi). 

Persoanele care au aceste aspecte în temele lor 
natale au mari dificultăţi în a parcurge etapa lui Saturn. 
Unii astrologi susţin că nici după depăşirea acestei etape 
mesajul planetei Saturn nu a fost complet asimilat, 
asistând la o gravă penitenţă. În felul acesta, energia 
blocată (parţial sau total) nu se poate debloca decât prin 
asimilarea relaţiei Marte-Jupiter, valorificându-se cu curaj 
(Marte) şi entuziasm (Jupiter) toate lecţiile ce survin în 
urma relaţiilor sexuale parcurse. Ajutată de unirea celor 
două forţe (Marte-Jupiter), energia sexuală va avea astfel o 
curgere liberă, îndeplinindu-şi menirea ce i-a fost 
încredinţată. 

Dar să nu uităm că niciodată nu se va obţine o stare 
de orgasm fără iubire (nu mă refer la orgasmul cu 
descărcare deoarece acesta vine din animalitate şi nu 
constituie indiciul unui eros elevat, ci dimpotrivă). 

Astfel, s-ar putea concluziona că iubirea este cea care 
dă viaţă, erosul dă sens acestei vieţi iar Omul o 
personifică. 

GLOSAR 

CONSTELAȚII ZODIACALE 

BERBEC 

Guvernatorul tradiţional: Marte 

Guvernatorul esoteric Mercur 

Guvernatorul ierarhic: Uranus 

Verbul caracteristic: „a fi” (eu sunt) 

Reprezintă: elanul, entuziasmul şi acţiunea, gustul 
riscului, impulsul, ardoarea, îndrăzneala 

Esoteric: reprezintă „energia începutului”. 

Culori: roşu cu nuanţe vii 

Anatomie: cap 


Social: afirmarea personalităţii, imagine publică, 
conştiinţă de sine 

Material. câştigurile rapide în domenii de avangardă, 
fluctuații financiare 

Mental: realizarea unor modele originale de creaţie, 
gânduri originale 

Emotional: temperament vulcanic îmbinat cu 
retrageri deliberate până la găsirea unei noi motivații de 
acțiune 

TAUR 

Guvernatorul tradițional: Venus 

Guvernatorul esoteric: Vulcan 

Guvernatorul ierarhic: Vulcan 

Verbul caracteristic: „a avea” („eu am”, „eu posed”) 

Reprezintă: posesiunile,  acumulările, energia 
emoţională a primăverii, stabilitatea, răbdarea, 
perseverenta, fertilitatea 

Culori: albastru deschis (în principal), verde 
(secundar) 

Anatomie: gât 

Social: metodic, constant în efort, devotat, capabil de 
a duce lucrurile la bunăstare fizică şi spirituală 

Material: simţ deosebit al afacerilor, chibzuinţă, 
investiţii minime 

Mental: cercetare psihanalitică, realism, pragmatism, 
o viziune subtilă a cotidianului. 

Emoţional: sentimente profunde rar exprimate 
verbal, ataşament, posesivitatea. 

GEMENI 

Guvernatorul tradiţional: Mercur 

Guvernatorul esoteric: Venus 

Guvernatorul ierarhic Gaia 

Verbul caracteristic „a gândi” („eu gândesc”) 

Reprezintă: dualitatea, pornirea în acţiune fără scop 
şi oprirea fără motiv, comerţul, comunicarea, publicitatea, 
literatura, deplasarea, curiozitatea, discuţiile. 

Culori: galben 

Anatomie: braţe 


Social: diplomaţie, aptitudini de conducător în 
perioade de tranziţie, echilibru 

Material: aptitudini deosebite pentru speculaţii 
eficiente (intermedieri bursă), afaceri pe termen scurt 

Mental: un mare dinamism intelectual, mental 
practic, comunicare, idei progresiste, conversații, studii 

Emoţional; arta de a şti ce aşteaptă partenerul de la 
tine 

RAC 

Guvernatorul tradiţional: Luna 

Guvernatorul esoteric: Neptun 

Guvernatorul ierarhic: Neptun 

Verbul caracteristic: „a simţi” („eu simt”) 

Reprezintă: emoția, ataşamentul faţă de familie şi 
trecut, amintirile, sensibilitatea, tenacitatea, romantismul, 
imaginaţia 

Culori: argintiu (în principal), safirul albastru sau 
verdele marin (secundar) 

Anatomie: piept 

Esoteric: intrarea sufletelor în manifestare 

Social. păstrător al tradiţiei, conducător de scurtă 
durată 

Material, valorificarea bunurilor cu valoare de trecut, 
simţ al acumulărilor, arta de a păstra bine amintirile şi 
moştenirile 

Mental: autonomia asupra esteticului, tendinţa de a 
desluşi mai mult cauza decât efectul 

Emotional: emoţii copleşitoare, sensibilitate, 
feminitate 

LEU 

Guvernatorul tradiţional: Soare Guvernatorul 
esoteric Soare şi Neptun Guvernatorul ierarhic: Soare şi 
Uranus Verbul caracteristic: „a vrea” („eu vreau”) 

Reprezintă: energia masculină, simbolul tatălui, 
capacitatea de a crea, strălucirea, orgoliul, generozitatea, 
spiritul de dominare, gloria, noblețea, dragostea, 
sărbătoarea, speculațiile 

Culori: galben (în principal), portocaliu (secundar) 


Anatomie: inimă 

Esoteric: reprezintă inima universului 

Social: ascensiune fulgerătoare, atitudine curajoasă, 
funcţie de conducere 

Material: succese mari prin riscuri mari, speculaţii, 
nevoie de lux. 

Mental: spirit creator, nevoie de a se ridica prin idei 
proprii. 


Emoţional: dragoste, nevoie de dominare, 
extrovertire, nobleţe, generozitate. 
FECIOARA 


Guvernatorul tradiţional: Mercur 

Guvernatorul esoteric: Luna şi Neptun 

Guvernatorul ierarhic: jupiter 

Verbul caracteristic „a analiza” („eu analizez”, „eu 
verific”) 

Reprezintă: spiritul şi capacitatea de analiză, 
acumularea de cunoştinţe, chibzuinţă, meticulozitate şi 
detaliu, medicina 

Culori. albastru închis (în principal), culori ruginii de 
toamnă (secundar) 

Anatomie: abdomen 

Social: dorinţa de a cunoaşte secretele muncii, 
pragmatism, echilibru, meticulozitate 

Material: reuşită prin efort personal 

Mental: nevoia de a transcende efemerul în spiritual 
şi căutarea echivalentului fizic în spiritual 

Emoţțional: să stingă setea de amănunt. 

BALANȚA 

Guvernatorul tradițional: Venus Guvernatorul 
esoteric: Uranus Guvernatorul ierarhic: Saturn 

Verbul caracteristic: „a echilibra” („eu echilibrez”, 
„eu oscilez”) Reprezintă: echilibrul, justiţia, estetismul, 
armonia, pacea, complementaritatea, graţia, dreptatea, 
sectorul unde sunt alegeri de făcut Culori: albastru deschis 
(în principal), roz (secundar) Anatomie: rinichi 

Social: capacitatea de mediere a oricărui conflict şi 
de redresare şi regenerare a oricărei instituţii 


Material: valorificarea simțului estetic, durabilitatea 
alianțelor Mental: justeţe, echilibru între pretenţiile 
individuale şi cele sociale 

Emotional: nevoia de a-i împărtăşi emoţiile unui 
partener, dificultăţi în trăirea prezentului 

SCORPION 

Guvernatorul tradiţional: Pluton 

Guvernatorul esoteric: Marte 

Guvernatorul ierarhic: Mercur 


Verbul caracteristic: „a dori” („eu doresc”, „eu 
râvnesc”) 
Reprezintă: transformarea, regenerarea, 


sexualitatea, ocultismul magia, misterul, ambiția, gelozia, 
duşmănia, răzbunarea, erotismul, magnetismul 

Culori: roşu închis, purpuriu (în principal), violet 
(secundar) 

Anatomie: sex 

Social: conducător doar în situaţii de criză, poate 
regenera o situaţie practic fără ieşire 

Material: primirea banilor şi a valorilor materiale în 
situaţii neaşteptate, banii sunt un mijloc şi nu un scop 

Mental. calităţi remarcabile orientate către ridicarea 
nivelului de conştiinţă, idei misterioase 

Emotional: tendinţa de situare la limita dintre bine şi 
rău înclinând orientarea dorințelor şi aspirațiilor către 
binele absolut 

SĂGETĂTOR 

Guvernatorul tradiţional: Jupiter 

Guvernatorul esoteric Gaia 

Guvernatorul ierarhic Marte 

Verbul caracteristic: „a înţelege” („eu înţeleg”) 

Reprezintă: gândul ce caută să se înalțe, ghidul, 
protectorul, maestrul, profesorul, călătoriile, aventura, 
optimismul, filosofia, studiile superioare, străinătatea, 
evoluţia, independenţa, imprudenţa, entuziasmul 

Culori: purpuriu (în principal), turcoaz (secundar) 

Anatomie: coapsele 

Social: potenţial evolutiv de excepţie, poate aborda 


orice profesie cu succes deosebit 

Material: aria de a valorifica orice informaţie, succes 
deosebit în abilităţi comerciale 

Mental: observaţie, pretenţie, cercetare, 
transfigurare artistică 

Emoţțional: puterea de a găsi nemaitrăitul, oscilaţii 
deosebite între stări extreme 

CAPRICORN 

Guvernatorul tradiţional: Saturn 

Guvernatorul esoteric: Saturn 

Guvernatorul ierarhic: Venus 


Verbul caracteristic: „a folosi” (,... oiosesc”, „eu 
valorific”) 
Reprezintă: răbdare, detaşare, înţelepciune, 


solitudine, elevare, ambiţie, responsabilitate, singurătate, 
răceala, ranchiuna, egoismul, simţul practic 

Culori. verde închis (în principal), negru (secundar) 

Anatomie: schelet 

Esoteric: reprezintă ieşirea sufletelor din manifestare 

Social: se adaptează în orice situaţie pentru 
atingerea scopului, rigiditate, severitate, metodă 

Material: ambiția îl face să valorifice orice situaţie 
sau orice bunăstarea fizică şi spirituală material, succes cu 
timpul 

Mentali traversarea ascendentă a tuturor mediilor 
societăţii ca un fapt firesc rezultat într-o forţă clădită pe 
mare putere de sacrificiu 

Emotional: arta de a trăi maturitatea în adolescenţă, 
vitalitate mare 

OPHIUCHUS 

Guvernatorul tradiţional: Chiron 

Culoare: lila. 

Nu este practic o zodie, ci un sector special, 
suprapus peste ultimele 5 zile din zodia Capricorn şi 
primele 5 zile din zodia Vărsător. 

Ophiuchus, supranumit „omorâtorul de şerpi ai 
şarpele în mână”, simbolizează terenul fertil spiritual pe 
care va călca cel ce va fi pregătit să se elibereze de 


limitările saturniene şi să-şi trezească gradat forţa 
gigantică a lui LJranus. 

Recompensa va fi „şarpele“ (controlat de Ophiuchus), 
care în tradiţia yoghină simbolizează energia fundamentală 
în fiinţa Kundalini Shakti, aflată în stare latentă în osul 
sacru. 

O activare benefică a acestui sector însoţită de o 
interiorizare şi o conştientizare pe măsură a momentului 
respectiv poate impulsiona favorabil experimentarea 
trezirii şi ascensiunii energiei Kundalini Shakti. 

VĂRSĂTOR 

Guvernatorul tradiţional: Ljranus 

Guvernatorul esoteric: Jupiter 

Guvernatorul ierarhic: Luna şi Uranus 

Verbul caracteristic: „a şti” („eu ştiu”) 

Reprezintă: libertatea şi independenţa, modernismul, 
noutatea, prietenia, altruismul, fraternitatea, comunicațiile 
moderne, intuiţia 

Culori: albastru (în principal), verde (secundar) 

Anatomie: gambe 

Esoteric: apa vărsată de Vărsător reprezintă esoteric 
apa cunoaşterii care este stăpânită pe Pământ pentru a ne 
pregăti să întâmpinăm Era Vărsătorului Social: aptitudini 
de conducător, meserii de avangardă, progres Material: 
succes legat de prospectarea noului sau spiritualului 
Mental: un vizionar de excepţie, nonconformism în gândire 
şi creaţie Emotional: altruism, toleranţă, deschiderea către 
regăsirea Eului superior, reformator 

PEŞTI 

Guvernatorul tradiţional: Neptun 

Guvernatorul esoteric: Pluton 

Guvernatorul ierarhic: Pluton 

Verbul caracteristic „a crede” („eu cred”) 

Reprezintă: fragilitatea, sensibilitate, visare, ceea ce 
îi crează dificultăţi în rezolvarea. problemelor, mister, 
secret, farmec, dramatizare, sacrificiu, remuşcare, lene, 
superstiție, tăcere, discreţie 

Culori. verde marin deschis (în principal), violet 


(secundar) 

Anatomie: picioare 

Social: aptitudini de conducător numai în perioade de 
tranziţie între două structuri sociale, meserii în care este 
nevoie de milă, compasiune, îndurare 

Material. câştiguri parvenite din înzestrări native 

Mental: armonizarea individului în raport cu 
societatea şi credinţa în 

Dumnezeu 

Emoţțional: destin greu, apăsător legat de blocaje la 
nivel emoţional care obligă nativul să se deschidă către 
Dumnezeu prin iubirea aproapelui, umilinţă şi suferinţă 

Observaţii: 

Fiecare zodie are trei guvernatori: tradițional, 
esoteric şi ierarhic 

Guvernatorul tradițional se manifestă în mod spontan 
la omul obişnuit care nu are nicio noţiune despre 
spiritualitate, pe care nu l-a interesat autodepăşirea de 
sine şi atingerea unui anumit nivel de elevare lăuntrică. În 
momentul în care acest om se orientează spiritual, îşi pune 
sincer problema unei autodepăşiri, dintr-o conştientizare a 
propriului nivel, atunci el se situează sub influenţa 
guvernatorului esoteric ce-l ajută să aibă într-un anumit 
mod (în funcţie de specificul astrului respectiv) acces la 
iniţierea spirituală. 

Dacă nativul continuă această evoluţie spirituală, el 
va intra sub influenţa guvernatorului ierarhic ce-l rafinează 
spiritual şi îl face să intre în posesia unor informaţii 
deosebite pe care le va duce cu sine în vieţile viitoare (în 
caz că nu se va ajunge la capătul drumului). Acest nivel 
corespunde unei iniţieri solare deosebite în care nativul va 
fi pregătit astfel pentru contactul cu Universul. 

In funcţie de locul unde suntem situaţi pe scara 
evoluţiei sociale vom şti de care planetă suntem guvernaţi. 

PLANETE 

SOARELE 

Semnifică: ziua, conştientul, ziua de Duminică, 
puterea, căldura, vitalitatea, voinţa, personalitatea de 


bază, charisma, bărbatul, energia yang (plus, masculină) 

Guvernează: zodia Leu, casa V, culoarea galben, 
metalul aur 

Plante guvernate: rozmarin, orez, nuc, muşeţel, dafin, 
crizantemă, şofran, viţa de vie 

Fizic: acţionează asupra inimii, coloanei vertebrale, 
ficatului termic, văzului 

Funcţia sa este în raport cu latura superioară a 
psihismului stimulând capacitatea de sinteză pornind de la 
cunoştinţa morală şi integrând în ea toată esenţa şi 
grandoarea masculinului. 

LUNA 

Semnifică: noaptea, ziua de luni, receptivitatea, 
întoarcerea către trecut, amintirile, emoția, accesul la 
subconştientul colectiv, femeia, energia yin 

(minus, feminină). 

Guvernează: zodia Rac, casa IV, culoarea argintiu, 
metalul argint. 

Plante guvernate: crinul alb, macul roşu, macul 
negru, margareta, nufărul, salcia, trandafirul alb, salata, 
varza. 

Fizic acţionează asupra funcţiei digestive (stomac, 
intestine) reproductive 

(ovar, sâni), ordonează secrețiile şi tractul limfatic. 
Acţionează în general asupra tuturor lichidelor creând 
hipotensiunea, hipertensiunea etc. 

În funcţie de aspect, Luna poate influenţa în bine sau 
în mai puţin bine orice situaţie creând porți de deschidere 
către lumea astrală, datorită receptivității pe care o 
guvernează. Ea exprimă nevoia inofensivă de sensibilitate 
şi emoție care se trezeşte în noi şi crează în interior 
atitudini de visare, nostalgie, apatie, nervozitate şi chiar 
stări de iritabilitate. 

MERCUR 

Semnifică: intelectul, raţiunea, comunicarea, 
călătoriile scurte, comerţul, publicitatea, în general toate 
formele de exprimare proprii. 

Guvernează: ziua de miercuri zodiile Gemeni şi 


Fecioară, casele III şi VI, culoarea policromă, metalul 
mercur. 

Plante guvernate: valeriana,  trifoiul, tarhonul, 
pătrunjelul, morcovul, levănţica, lemnul dulce, 
lăcrămioara, chimionul. 

Fizic guvernează sistemul respirator, mâinile, glanda 
tiroidă şi vorbirea. 

Din punct de vedere psihologic, Mercur urmăreşte 
mai mult finalitatea decât mijlocul de a ajunge la ea; se 
debarasează de instind, se detaşează de afectivitate şi 
devine intelectual, raţional, obţinând astfel totul prin 
abilităţile sale de comerciant al spiritului şi al materiei. 

VENUS (micul benefic) 

Semnifică: autocunoaşterea, puterea de seducţie şi 
lupta împotriva exceselor de tot felul, dragostea, 
frumuseţea, arta, speranţa, cochetăriile, erosul. 

Guvernează: ziua de vineri, zodiile Taur şi Balanţă, 
casele II şi VII, culoarea verde albastru violaceu, metalul 
cupru. 

Plante guvernate: părul, piersicul, năutul, lintea, 
grâul, fragii, fasolea, zambila, trandafirul roşu, trandafirul 
de Damasc. 

Fizic: guvernează intestinele, rinichii, para tiroidele, 
funcţiile genitale, gâtul. 

Cu Venus se poate obţine fericirea de a trăi într-o 
veşnică sărbătoare a luminii, dragostei şi armoniei, scăldat 
în plăcerea rafinamentului şi a spiritului estetic. Venus 
aduce oamenilor ştiinţa cerului şi spiritul de justiţie prin 
cunoaşterea inimii şi a dragostei. 

MARTE 

Semnifică: nevoia continuă de progres, 
impulsivitatea, spiritul de competiţie, lupta, dorinţa, 
virilitatea. 

Guvernează: ziua de marţi, zodia Berbec, casa I, 
culoarea roşie, metalul fier. 

Plante guvernate: ridichea, piperul, muştarul, ceapa, 
usturoiul, urzicile, busuiocul, genţiana. 

Fizic: guvernează glandele suprarenale, gonadele, 


globulele roşii, capul. 

Din punct de vedere psihologic, Marte reprezintă 
lupta pentru supravieţuire, lupta energică pentru instalare 
în fruntea celui mai puternic. Ajunge uşor la mânie şi 
indisciplină, dar se linişteşte când îşi poate dovedi 
virilitatea impetuoasă într-o nouă cucerire. 

JUPITER (marele benefic) 

Semnifică: expresia voinţei lui Dumnezeu, norocul, 
momentele favorabile, şansa şi stăruinţele depuse cât şi 
capacitatea de a le valorifica, binele, ordinea, ierarhiile 
fizice şi spirituale, funcţiile în general. 

Guvernează: ziua de joi, zodia Săgetător, casa IX, 
culoarea albastră, metalul staniu. 

Plante guvernate: tei, stejar, salvie, iasomie, coacăze, 
măcriş, mărar. 

Fizic guvernează funcțiile hepatice, circulația 
arterială, hipofiza, obezitatea, calviția. 

Planeta  duplicităţii şi a marelui noroc, Jupiter 
predispune la reuşită materială, socială şi afectivă. Cu 
Jupiter se poate obţine fericirea de a trăi în simbioză 
socială şi afectivă cu mediul, conferă bunăstare şi pacifism. 

SATURN 

Semnifică: limitările la care sunt supuşi oamenii, 
mentalul concret, valorile timpului şi ale răbdării, testele 
spirituale de evoluţie care obligă fiinţa să-şi conştientizeze 
propria karmă şi să se integreze în armonia universală. 

Guvernează: ziua de sâmbătă, zodia Capricorn, casa 
X, culoarea negru, metalul plumb. 

Plante guvernate: orz, ovăz, păpădie, ienupăr, iedera, 
coada calului, fag, chiparos. 

Fizic: guvernează sistemul osos, pielea, dinţii, vezica 
biliară, splina, paralizia, scleroza. 

Supranumit „Seniorul karmei”, el este însărcinat să-l 
determine pe omul obişnuit să descopere adevărate valori 
prin suferință şi sacrificiu. Obligă la interiorizare, de aici 
refuzul luminii sau al luminătorilor (Soare, Luna), motivul 
de teamă, de obsedare. Înțelegerea lecţiei saturniene, 
determină deblocarea unui potenţial de excepție. 


URANUS 

Semnifică:  nonconformismul, schimbarea bruscă, 
imprevizibilul, originalitatea subconştientului, progresul, 
altruismul. Vizează schimbarea stării interioare către 
excentricitate şi a stării sociale, motivând nevoia de 
schimbare, reformă şi originalitate. 

Guvernează: zodia Vărsător, casa XI, culoarea bleu 
ciel, metalul uraniu. 

Plante guvernate: fenicul, ceai. 

Fizic guvernează sistemul nervos parasimpatic, 
paralizia, tumorile,  deviaţiile de comportament şi 
perversiunile. 

Din punct de vedere psihologic, Uranus conferă o 
reunificare a extremelor care se supun legii fanteziei. îl 
face pe omul obișnuit să fie îndrăgostit de bravura de 
recorduri sau de orice alt element care-l poate duce până 
la limita extremă a puterilor sale. Poate determina 
fluctuații ale trăirilor în jurul unei idei fixe, generând lipsa 
de profunzime, ineficientă, nervozitate. 

NEPTUN 

Semnifică: imaginaţia, iluzia, iubirea aproapelui, 
dragostea mistică, filosofia elevată, religia, compasiunea, 
intuiţia genială, accesul la „lumea de dincolo” prin 
mediumnitate, magie, ştiinţe oculte. 

Guvernează: zodia Peşti, casa XII, culoarea bleu 
marin, metal neptuniu. Fizic tulburările nervoase, măduva 
spinării, talamusul, poliferarea celulară anarhică (chist, 
fibrom). 

Neptun este însărcinat să răscolească ființa umană şi 
posibilităţile jupiteriene şi venusiene din om pentru a-l 
învăţa lecţia totală a compasiunii. El îi face pe oameni 
meditativi, compasivi şi îi eliberează de limitarea 
raţionalului şi al intelectului, stimulând astfel percepțiile 
extrasenzoriale. Pot apărea însă confuzii, halucinații, iluzii. 

PLUTON 

Semnifică: transformarea interioară, renaşterea, 
efectul de bumerang al propriilor acţiuni, schimbarea în 
profunzime care este întotdeauna inevitabilă. 


Guvernează: zodia Scorpion, casa VIII, culorile roşu 
şi negru, metalul plutoniu. 

Fizic: guvernează forţele creatoare şi regeneratoare 
ale corpului, gonadele, inconştientului. 

Psihologic vorbind, Pluton îi face pe oameni să 
trăiască la modul real cele mai profunde aspecte ale 
sufletului lor prin raportarea continuă la valorile 
arhetipale. Nimeni nu se poate ascunde atât timp cât 
propriile sentimente iau viață şi devin reale şi 
provocatoare. Acceptarea sdiimbarilor de orice fel, 
purificarea şi autocontrolul sunt cerințe importante în 
astfel de situații. 

ELEMENTE ASTROLOGICE 

CHIRON (Asteroidul specialității) 

Semnifică: ghidul spiritual, inițiatorul, cel care 
dezleagă legăturile terestre ale lui Saturn şi conferă 
universalitatea şi altruismul lui Uranus. Reprezintă 
trecerea de la valorile palpabile limitate ale fizicului la cele 
nelimitate ale subconştientului. 

Guvernează: constelația Ophiuchus, culoarea lila. Din 
punct de vedere psihologic, Chiron este blând, înţelept şi 
pe atât de doritor în schimbarea situaţiilor critice pe cât de 
stabil în situaţiile favorabile. El conferă înalte valori 
spirituale care îşi au originea în real, concret, palpabil. 

JUNON (Asteroidul căsătoriei) 

Semnifică: caracterizarea persoanei iubite. 

Din punct de vedere psihologic, Junon dă viaţă nevoii 
de complementaritate. Ea se vrea controlată şi polarizată. 
Stimulează întregirea dragostei prin unificarea lui minus 
cu plus, pe” mininului cu masculinul. Ea exprimă dorinţe, 
pretenţii, aspirații prin trecerea de la nivel intelectual la 
cel conştient. Autoevaluarea şi autocunoaşterea sunt 
necesare în cunoaşterea lui Junon. 

GATA (Terra) 

Este guvernatorul esoteric al zodiei Săgetător şi 
ierarhic al zodiei Gemeni. Este la 180* faţă de Soare şi 
simbolizează misiunea materială a fiecăruia. 

VULCAN 


Guvernează esoteric şi ierarhic zodia Taur. Este o 
planetă intermercuriană ce deţine şi controlează secretul 
alchimiei şi transformărilor interioare. Este în analogie cu 
Agni (zeul focului la hinduşi). Nu se depărtează mai mult 
de 8° faţă de Soare iar influenţa lui orară se suprapune 
peste influenţa Soarelui (sfârşitul intervalului) şi a lui 
Mercur (începutul intervalului). 

NODURILE LUNARE (Axa evolutivă) 

Nodul lunar de nord 

Semnifică punctul în care liberul arbitru atinge 
maximum de intensitate. Reprezintă modul de expresie 
personală în care fiecare individ tinde să-şi îndeplinească 
scopul încarnării. Este de esenţă dharmică (scop). 
Guvernează acțiunile conştiente, lucide, motivate. 
Reprezintă menirea şi modul de înfăptuire a ei şi este în 
analogie cu Jupiter şi Neptun. 

Nodul lunar de sud 

Este plasat la 180° faţă de Nodul de nord şi semnifică 
locul unde este nevoie de detaşare, introspecţie şi analiză. 
Indică obiceiurile noastre, ceea ce cunoaştem, legăturile 
cu trecutul, vieţile anterioare. Este de esenţă karmică şi 
guvernează activităţile instinctuale plăcute sau neplăcute 
ce apar pe parcursul unei zile, al unui an sau a unei vieţi. 
Este în analogie cu Saturn şi Pluton. 

LILITH (Luna neagră) 

Semnifică: ispita, lecţia ce trebuie înţeleasă pentru a 
nu stagna sau involua. Guvernează: zodia Scorpion, casa 
VIII, culoarea neagră. 

Ea guvernează şi concretizează testele de evoluţie 
cele mai dure. Din punct de vedere psihologic, Lilith 
crează stări de frustrare, nemulţumire, iritare (chiar stări 
demoniace) culminate cu neacceptarea condiţiei şi 
statutului le om. Blochează un anumit sector al 
personalităţii în funcţie de locul au tranzitul ei în 
horoscopul personal. Pot apărea dorinţe inferioare (din n: 
subconştientă de eliberare de sub povara ei) a căror 
satisfacere determină ut timp involuţia. Acţiunea ei nu are 
caracter permanent ci succesiv în funcţie de aspecte. 


ECLIPSELE 

Textele tradiţionale yoga consideră că eclipsele 
reprezintă momente excepţionale de ardere a întregii 
karme individuale acumulate în cursul existenţelor, prin 
folosirea unui procedeu special. Acest procedeu este 
meditaţia (în special laya yoga) pe toată perioada eclipsei. 
Pentru cei care nu au primit iniţierea în laya yoga se va 
urmări, pe lângă o interiorizare deosebită - o concentrare, 
fie în mijlocul frunţii, fie în creştetul capului. Acest 
procedeu este valabil indiferent dacă eclipsa este sau nu 
vizibilă din locul în care se realizează meditaţia. 

Cele mai indicate pentru meditaţie sunt eclipsele de 
lună, în care se stimulează trezirea conştiinţei individuale 
şi a solarităţii prin eclipsarea temporară a sursei de 
energie yin. 

Mai puţin indicate sunt eclipsele de Soare unde se 
cere un efort individual pentru controlul energiei yin 
revărsate în acel moment. 

ASPECTE ASTROLOGICE 

CONȚJUNCŢIA 

Este un aspect major de fuziune. Unghiul 0*, orb 8* 
(toleranța admisă). Este un aspect conciliator între două 
sau mai multe planete în care energia poate să ajungă la 
nivelul maxim de influenţă. Ea este puternică, intensă, 
efervescentă. 

În fuziune  disonantă pot surveni influențe 
nefavorabile, atât asupra fizicului cât şi asupra psihicului. 

SEXTIL 

Este un aspect major conciliator. Unghi 60°, orb 4°. 
Sextilul este obiectiv şi poate conduce la o căutare a 
libertăţii. Este un aspect de înţelegere, intelectual şi 
conferă un schimb armonios de energii între planetele în 
cauză. 

CUADRATURA 

Este un aspect dinamic. Unghi de 90°, orb 8°. Acest 
aspect îl pune pe individ faţă în faţă cu ceea ce trebuie 
depăşit pentru a merge mai departe. Cuadratura 
determină frustrare, neîncredere în sine, suspiciunea. 


Problemele apar mai mult la nivel interior - depăşirea lor 
determină nemulţumirea, limitarea şi în final stagnare sau 
involuţie. 

TRIGON 

Este un aspect conciliator. Unghi 120°, orb 8°. Este 
un aspect de creaţie şi evoluţie. El arată calităţile 
acumulate la nivel individual şi reprezintă o energie 
creatoare din care se poate extrage o parte bună a 
lucrurilor prin disciplină. El reprezintă inteligenţa ce 
trebuie activată utilizând idei şi cunoştinţe acumulate în 
existenţele trecute. Stimulează trezirea unor talente 
ascunse. 

OPOZIŢIA 

Aspect major dinamic. Unghi 180°, orb 8°. Opoziția 
este un aspect de conflict dar şi de reconciliere şi 
reprezintă necesitatea de a surmonta un obstacol în raport 
cu o întâlnire sau cu relaţiile personale. Reprezintă 
conştiinţa lui „eu” în faţa lui „tu”. A se evita în aceste 
situaţii proiectarea problemelor noastre asupra celorlalţi. 

FAZELE LUNII 

Fiecare fază a Lunii are o influenţă atât negativă cât 
şi pozitivă asupra vieţii noastre. Este necesar doar să se 
găsească echilibrul între influenţa lumii exterioare şi 
lumea noastră interioară. Este o problemă de luciditate, de 
atenţie. 

Luna nouă - unghiul între Lună şi Soare este de 0°. 

Aspect de regulă activ 18 ore înainte şi după 
momentul producerii sale. Este considerat ca fiind clipa de 
început a emoţionalului în următorul ciclu lunar. La nivel 
interior echilibrul poate fi perturbat uşor, ducând la 
nemulțumiri,  insatisfacţii, agresivitate, îmbolnăviri, 
conflicte care se pot stinge relativ uşor. Stimulează 
creativitatea. La nivel exterior poate cauza inundaţii, 
cutremure, ploi torențiale. Se recomandă să se realizeze în 
această perioadă o meditaţie, o interiorizare sau o acţiune 
sacră. 

Primul pătrar - unghiul dintre Lună şi Soare este de 
90°. 


Este un aspect nefavorabil pentru afaceri, relaţii 
amoroase, întâlniri, petreceri, conferinţe, călătorii etc. 

Pot apărea probleme ce se vor intensifica pe parcurs, 
deoarece Luna este în creştere. Influenţa Lunii poate fi mai 
mare asupra celor născuţi în zodia respectivă. 

ATENŢIE, HIPERTEN - servi! în această perioadă 
lichidele îşi măresc volumul. 

Luna plină - unghiul dintre Lună şi Soare este de 
150%. 

Aspect violent Datorită influenţei deosebite asupra 
receptivităţii umane, în acest aspect Luna favorizează 
neîncrederea în sine, ne pune faţă în faţă cu problemele 
noastre şi ale celorlalţi, cu acte antisociale etc. Generează 
insomnii, tensiuni psihice, nervozitate, frustrare datorită 
rezonanţei cu planurile joase ale astralului în care 
majoritatea acţiunilor iau o turnură dizarmonioasă, 
violentă. Acţiuni nerecomandate: afaceri, relaţii amoroase, 
călătorii, întâlniri, conferinţe, petreceri etc. Acţiuni 
recomandate: autocontrolul, cultivarea liniştii interioare, 
meditaţia. 

Ultimul pătrar - unghiul dintre Lună şi Soare este de 
90°. 

Aspect nefavorabil ce orientează situațiile către 
consumarea lor rapidă. Pot apărea în mod neaşteptat 
dispute violente, polemici, acțiuni lipsite de logică etc. 
Aspectul devine mai dificil dacă în perioada de 18 ore 
înainte şi după acest moment Luna mai realizează şi alte 
aspecte cu celelalte planete, deoarece planetele în cauză 
vor acţiona sub influenţa directă a Lunii. Acțiunile 
recomandate şi nerecomandate sunt acelea şi ca în catul 
Lunii pline şi a Primului pătrar. 

Aspecte astrologice importante condiţionate de fazele 
lunii 

SHIVA RATRI 

Shiva, în traducere liberă, înseamnă „cel bun, cel 
blând”; este zeul distrugerii a tot ce e rău, impur şi 
ignorant. „Shiva Ratri” ESTE noaptea relevaţiilor DIVINE 
ŞI A MOMENTELOR DEOSEBITE DE GRAȚIE. 


În Shiva Purâna, „Shiva Ratri” este considerată cea 
mai mare dintre toate sărbătorile anului; semnificaţiile ei 
sunt orientate către Sublimul Paramashiva care personifică 
Supremul Absolut (Dumnezeu Tatăl). 

„Fie ca Domnul Shiva, care este cu totul alb, cu totul 
pur, să-mi acorde comoara iertării păcatelor mele”. 
(Shankara) 

„Maha Shiva Ratri” este situată în timp înaintea 
echinocţiului de primăvară şi este considerată ca fiind cea 
mai importantă dintre cele 12 „Shiva Ratri” ale fiecărui an. 

ZIUA MARII PUTERI COSMICE TRIPURA SUNDARI 

Cu două zile înainte de Lună plină, energia lunară 
are un rafinament şi o vibraţie deosebită, fermecătoare. În 
această zi sunt favorabile toate acţiunile care necesită o 
armonie deosebită: de la viaţa sentimentală şi afaceri până 
la plantarea unei flori. Această zi „cunoscută în tradiţia 
indiană ca fiind Ziua Marii Puteri Cosmice Tripura 
Sundari. Se recomandă meditaţie utilizând Sri Yantra sau 
mantra acestei Mari Puteri Cosmice. Facultativ, de 
preferinţă înainte de meditaţie, se va realiza o comuniune 
cu sfera de influenţă a planetei Venus. 

INGRESS LUNAR 

Denumit şi „lună vidă” sau „perioada fără direcţie”, 
reprezintă perioada cuprinsă între punctul unde Luna 
realizează ultimul aspect major şi începutul zodiei 
următoare. Dezavantajele perioadei: în această perioadă 
nu se iau decizii importante, nu se fac afaceri, nu se începe 
nimic nou (indiferent de anvergura acţiunii). Pot apărea 
erori în judecată, întârzieri, frustrări. Acum defectele sunt 
scoase mai mult în evidenţă. Acţiunile cotidiene realizate 
în această perioadă se împotmolesc şi este necesar a le 
relua. Avantajele perioadei: în această perioadă se pot 
schimba obiceiurile rele şi se pot realiza acţiuni care să nu 
necesite un efort deosebit. Acţiuni favorabile: yoga, 
meditaţie, lectura, rugăciunea. 

CUVÂNT DE ÎNCHEIERE 

Cuvântul de încheiere pe care doresc să vi-l ofer este 
o pornire sinceră de a mulţumi oamenilor buni pentru 


sufletul lor şi tuturor celor care simt în sufletul lor 
prietenia faţă de tot ceea ce-i înconjoară. 

Mulţumesc celor care prin ajutorul lor sufletesc şi 
material au contribuit la definitivarea acestei lucrări. 

Mereu îmi vin în minte versurile lui Lucian Blaga: 

„Eu nu strivesc corola de minuni a lumii şi nu ucid cu 
mintea tainele ce-ntâlnesc în calea mea...” 

care, pe lângă o valoare literară incontestabilă, au şi 
o valoare spirituală excepţională deoarece reprezintă una 
din cele mai simple sugestii benefice de supunere 
conştientă a omului în faţa lui Dumnezeu. 

„Iubeşte-ţi aproapele ca pe tine însuţi” spunea lisus 
cu 2000 de ani în urmă, ceea ce poate însemna faptul că 
minunea creaţiei nu poate exista fără iubire. Iubirea 
oamenilor poate supravieţui doar dacă formează, prin 
raportare continuă la celălalt, un TOT care să exprime la 
un alt nivel iubirea creatoare a lui Dumnezeu („Omul este 
măsura tuturor lucrurilor”). Cine-l iubeşte pe aproapele 
său ca pe sine însuşi uită de ego-ul său şi devine „ceilalţi” 
prin iubire. lată cât de important este să înţelegem măsura 
iubirii pe care trebuie să o avem faţă de sine pentru a 
conştientiza cât de mult suntem în stare să-i iubim pe 
ceilalţi. 

Iubirea de sine este un mare mister al creaţiei, ea nu 
este un păcat atunci când este sinceră şi animată de 
sentimente transfiguratoare, prin care fiecare se vede sau 
doreşte să se vadă fiinţă de lumină după chipul şi 
asemănarea Tatălui, şi un mijloc de a respecta propria 
fiinţă ca fiind creaţie a lui Dumnezeu. 

Egoismul şi autoindulgenţa nu sunt atribute ale 
iubirii de sine ci strigăte disperate ale unui suflet care nu 
mai poate vorbi limba iubirii universale şi ale cărui cuvinte 
devin distorsionate în întunericul spiritual în care sunt 
produse. 

Frumuseţea şi armonia se răsfrâng în sufletul nostru 
şi sunt vii şi reale la fel de mult ca acelea care se observă 
în jurul nostru. Raportarea continuă la aceste valori am 
putea spune că reprezintă o condiţie sine-qua-non a 


universalizării statutului de om şi a reintegrării lui în 
armonia universală. Alegerea stă în puterea şi 
discernământul fiecăruia. 

lată deci binele şi răul sub forma lor de frumos-urât, 
fericire-tristeţe, iubire-ură, în faţa cărora noi suntem în 
cele din urmă constrânşi să alegem. 

Suntem deci români şi purtăm în suflet acel bulgăre 
de forţă cu ajutorul căreia strămoşii noştri şi-au apărat 
credinţa şi sufletele din faţa întinării. Bucuria de a retrăi 
vitejia fizică şi spirituală de care au dat dovadă strămoşii 
noştri ne dă puteri miraculoase. Aceste puteri ne ghidează 
către ridicarea în lumină a conştiinţei colective care 
doreşte să se debaraseze de tot ceea ce este rău, impur şi 
ignorant. Înţelepciunea orientală spune că „Vom fi ceea ce 
credem ai fermitate că suntem”. 

Şi iată că realitatea unei fericiri izvorâtă din 
cultivarea paşnică a gândurilor bune (divine) poate deveni 
aievea. Fiinţe elevate înzestrate de la Dumnezeu cu 
cunoaştere profundă sunt alături de noi cei mulţi, de noi, 
cei care credem în eliberarea sufletului de apăsarea 
suferinţei. 

Să ne trezim deci, cu toţii, către bine, frumos şi 
dragoste, urmărind ca în fiecare zi să fim mai curaţi în 
gânduri, mai drepţi cu noi şi cu ceilalţi, mai buni în 
acţiunile pe care le săvârşim. 

„Căci acolo unde sunt doi sau trei adunaţi în numele 
Meu, sunt şi Eu în mijlocul lor”. (lisus Matei 18: 20) 


